ekaina 2022 - Busturialdeko Hitza : Busturialdeko Hitza\nMundakarrak jaietan murgildu dira\nEsperotakoa baino jende gehiago batu da Mundakako kaleetan. Jendeak jaietarako gogoa dauka, eta dena ematen hasiak dira asko eta asko.\nEuskal Herria Museoan amaituko da MusEkintza zikloa\n'Akelarre de sentidos' antzezlana eskainiko dute, gaur, museoko lorategian, 22:00etan hasita. Izen ematea aldez aurretik egin behar da. Antzezlanaren ondoren, musika elektronikoko emanaldia izango da. Emanaldi horregaz amaituko dute Bizkai osoan zehar egin duten MusEkintza egitasmoaren lehen edizioa.\nSanpelaioek jarduera ugari ekarriko dituzte Belendizera\nAsteburu honetan ospatuko dituzte sanpelaioak Belendizen. Jana eta edana ez da faltako.\nMundakan San Joan bezparako jaiagaz jarraitzea eskatzen dute, baina "udako solstizioarekin lotutako errituekin (sua, ura, loreak), eta ez sorgina erretzen".\nMundaka eta Elantxobe San Pedroak ospatzeko "gogo handiz" daude\nMundakan gaur emango diete hasiera herriko jaiei .Ekimenez betetako jaiak edukiko dituzte mundakarrek. Elantxoben San Pedro Egunez murgilduko dira ospakizunetan.\nBusturialdeko auzoetara ere San Pedro jaiak iritsiko dira datorren astean\n[BIDEOA] Sorgin jaia, Ajurian\nAjuriako San Juan jaiak Sorgin Jaiagaz hasi zituzten atzo iluntzean [ekainak 23]. Oxigastra Curtisi taldekoek kantu, irrintzi eta dantza artean piztu zuten San Juan sua, eta, amaieran, bertan zeuden herritarrak ere batu zitzaizkien suaren inguruan dantza egitera.\nLumotarrentzat jai bereziak dira sanpedroak, eta egitarau zabala daukate. Marmiz eta Zarrabenta auzoetan ere zer ospatu daukate mendatarrek. Bermeon, santua aterako dute kalera.\nMundaka eta Elantxobe San Pedroak ospatzeko “gogo handiz” daude\nSan Pelaioek jarduera ugari ekarriko dituzte Belendizera\nZortzigarren Paella Txapelketagaz hasiko dituzte Belendizko jaiak, eta, domekan lehiatuko dute auzoan arrakasta berezia daukan txapel jaurtiketa.\nIrakurzaletasuna bultzatzeko guneak\nLiburutegia plazara aterako du Gernika-Lumoko Udalak. Letren Etxea eta Liburutegia plazara ekimenak gauzatuko ditu udan.\nPintura tailerren erakusketa Nestor Basterretxea aretora bueltatu da\nErakusketan ikusgai dauden margolanak 19:00tatik 21:00tara bisitatu daitezke.\nHerriko gazteentzako argazkilaritza udalekua antolatu du Kortezubik, lehenengoz\n9 eta 14 urte bitarteko gazteek bertan parte hartzeko aukera izango dute uztailaren 18tik 22ra bitartean. Jakinarazi dutenez, izena emateko epea barikura arte egongo da zabalik.


Festei hasiera zeinek emanen dio? - Irurtzun - Guaixe.eus\nFestei hasiera zeinek emanen dio?\nGuaixe 2022-05-10 13:01\nIrurtzundarrek 2019an erabaki zuten Pablo Burgi Ronkalek piztuko zuela etxajua. ARTXIBOA\nIrurtzundarrek etxajua pizteko hautagaiak proposa dezakete maiatzaren 30era arte. Kultur Kontseiluak bi edo hiru hautagai aukeratuko ditu herri bozketara. Festetako kartela aukeratzeko lehiaketa martxan dago ere.\nAurtengo festak iragarriko dituen etxajua piztuko duen pertsona edo taldea proposatzeko aukera dute irurtzundarrek. Horretarako, Irurtzungo Udaleko webgunean dagoen proposamen orria bete eta hura kultur etxean utzi edo hara bidali beharko dute kulturetxea@irurtzun.eus e-posta helbidera. Horretarako, hilaren 30era arteko epea dute. Kultura Kontseilua garagartzaroaren 1ean elkartuko da eta jasotako proposamenak eta haien merezimenduak aztertu ondoren gehienez hiru proposamen eta gutxienez bi aukeratuko ditu. Hautatutako horien artean aukeratu beharko dute irurtzundarrek. Horretarako, herri bozketa eginen da, garagartzaroaren 17tik 23ra, eta botoa udaletxean, www.irurtzun.eus edo Irurtzun aplikazioaren bidez emateko aukera izanen da.\nMaiatzaren 30ean amaituko da Irurtzungo festetako XXX. kartel herri lehiaketa ere. Helburua festene egitarauaren azala aukeratzea da eta gaia, beraz, Irurtzungo Festak izanen da. 2022ko urtarrilaren 1etik Irurtzunen erroldatuta dagoen edonork parte har dezake, haur kategorietan izan ezik, ez baita beharrezkoa erroldatuta egotea.\nParte hartzaileak hiru taldetan banatuko dira, adinaren arabera: bi haur kategoria eta helduen kategoria. Lehenengoan 5 eta 10 urte bitarteko haurrek parte hartuko dute, bigarrenean 11 eta 14 urte bitarteko haurrak eta hirugarrenean, helduen modalitatean 15 urtetik gorako pertsonek parte hartuko dute. Kartelak aurkezteko plika sistema erabili beharko da, hau da, lana sinatu gabe egonen da, eta atzeko aldean egileek aukeratutako lelo edo ezizena bat jarri beharko dute, beste kartazal bat erantsi beharko dute eta kanpoko aldean izen hori jarri. Kartazalaren barruan egileari buruzko datuak idatzi beharko dira (izena, abizenak, adina, bizilekuka, helbidea eta telefonoa).\nLanetan Irurtzungo Jaiak / Uztailak 20-24 Julio - 2022 / Fiestas de Irurtzun testua agertu beharko da, eta modalitatearen arabera neurri bat edo beste izanen dute. Helduen modalitatean kartela kartulina edo euskarri gogorraren gainean aurkeztu behar da, eta 42x60 cm. neurria izanen dute, eta haurren modalitatean kartulina gainean aurkeztu beharko da eta A3 neurria izanen dute.\nProposamenak Irurtzungo udaletxean aurkeztu beharko dira 2022ko maiatzaren 30ko 14:00ak baino lehen. Ekainean jakinaraziko dute zein izanen den Irurtzungo festetako kartel iragarlea. Haurren modalitatearen lehenengo taldearen irabazlearen saria 75 euro izanen da, bigarren taldean 100 euro eta helduen modalitatean 400 euro.


Basamortu bakartietan cowboy soka erabiltzen jakin behar : Irutxuloko Hitza\nBasamortu bakartietan cowboy soka erabiltzen jakin behar\nPelikula:‘The Power of The Dog’\nIzaten dira western filmetan halako esaldi mitikoak, zinemaren historian iltzatuta geratzen diren horietakoak. Hortxe diraute, esaterako, John Waynen “Adorea beldurrak jota egon arren zaldia zelatzea da”; edo Clint Eastwooden “Mundu honetan bi gizon klase daude: pistoladunak eta aitzurdunak. Zuk aitzurra duzu”. Jane Campionek ere ekarri dizkigu, The Power of the Dog Thomas Savagen eleberriaren moldaketarekin, makina bat esaldi gomutagarri. “Pazientziaz egiten da gizona gizon, agertzen zaizkion zailtasun guztien aurka” dio Phil Burbank cowboyak (Benedict Cumberbatch). Hala ere, filmaren izpiritua ondoen laburbiltzen duena, protagonistak Peter Gordon gazteari cowboy soka eskuz nola egin erakusten dion bitartean esaten dion hori da: “Leku bakarti xamarra da hau, Pete. Kontuen haria harrapatzen ez baduzu, behintzat” (“unless you get the swing of things”).\nCampionen keinu bikainena, ordea, esaldiari eszenaren kontestuarekin ematen dion bigarren zentzua da. Bi pertsonaien arteko tentsio homo-erotikoa nabarmena da momentu horretan, eta cowboyaren soka ligatzeko metafora bikaina bihurtzen du, hegoaldeko basamortu bakarti horietan. Era honetan, gaur arte westernekin eraiki den maskulinitatearen mitoa deseraikitzen laguntzen du Campionek, Waynen eta Eastwooden esaldietako adorearen ideal matxistaren aurka. Gizonen arteko harremanek oro har izaten duten izaera gogorra (bihozgabea, batzuetan), eta harreman eredu horiek dakartzaten jokaera homo-errepresiboak agerian uzten dira filmaren hoztasun formalean ere. Esate baterako, garai hartako hitz egiteko modu ezberdinarekin, nahiz eta guztiz sinesgarria izan, ikusleak pertsonaiekiko izan dezakeen atxikimendu emozionala oztopatu egiten digu gidoiak; baita Wyethen eta Hopperren margolanen antza duen Ari Wegnerren argazki lan hotzak ere.\nHorri, Johnny Greenwooden musikak lortzen duen ezinegon sentsazio orokorra gehitu behar zaio, Radioheadeko musikariak There Will be Blood western modernoan lortu zuen sentsazio arraro bera. Hemen ere, ezin hobeto adierazten dute Greenwooden disonantziek pertsonaien bakardadea eta maitasun premia, baita John Wayne eta Clint Eastwooden munduan homo-erotismoak izan ditzakeen erruduntasun eta gaitzespen sentipen zapaltzaileak ere —horrez gain, indartsuak dira oso Savagen istorioan, Thomas Mannek La Muerte en Venecian egin zuen antzera, erreprimitutako sexualitatearen eta gaitzaren artean ezartzen diren metaforak—. Beraz, jada Brokeback Mountain filmean landutako western homosexualaren planteamendua erradikalizatuz, Campionek kontakizun benetan aztoragarria maisuki moldatu du zinemara. Oro har, filmaren gidoiak eta planteamendu estetikoak urruna eta hotza diruditen arren, zuzendari australiarra modu epel eta errukitsuan hurbiltzen da pertsonaien drametara, begirada basamortu estugarri horiek poesiaz betetzen dituzten erbi, lore, eta cowboy soka bakartietan pausatuz.


SXAE-107 kate motz guztiz automatizatua, kolore anitzeko serigrafia eta hot stamping makina-sxaequipment-Chinese,China,Manufacturer,Supplier,Factory,Price\nBasque SXAE-107 kate motz guztiz automatizatua, kolore anitzeko serigrafia eta hot stamping makina\nProduktuaren izena: Kate osoko kate automatiko osoa Pantailaztapen koloregabea eta Hot stamping Machine\ntxano zilindrikoak, lipstickak edo luma mahukak,\ninprimatzeko kolore multzoa, kolorea erregistratzeko puntua gabe.\nkargatzeko gerriko automatikoa;\nprodukturik ez inprimatzeko funtzioa;\nUV sendatze sistema zuzendua, bizitza luzea, energia aurreztea, UV sistema elektrikoa aukerakoa;\nPLC kontrol eta ukipen-pantailaren bistaratzea;\nsegurtasun operazioa CE estandarrarekin;\nhot stamping head aukerakoa.\nInprimatzeko abiadura: 3000 pieza / ordu,\nInprimatzeko tamaina: 15-34 mm-ko diametroa, luzera 25-60mm;\nBotilako diametroa 20-65 mm, luzera 25-150 mm,\nAire konprimituaren presioa: 6-8 Bar,\nPGL: 1,5 bar,\nEnergia: AC 380V, 3 fasea, 50HZ / 60HZ\nSegurtasun segurtasun sistema irristakorretako atea, sistema aukerakoa,\nmetalezko hiltzen berotzen, koloreko paperarekin, paperezko olioarekin, zigilu inprimatuarekin, prentsa inprimatuarekin, paper grafikoarekin,\nonura: ingurumenarekiko errespetua, kimika eta hondakinak ezabatzea, iraunkortasuna, balio erantsi handia, kostu eraginkorra.Custom-made erabat automatikoa kate mota kolore anitzeko pantaila serigrafia eta lehor zigilatzeko mekanismoa.\nbetirako produktua transferitu.\nkate osoko automatikoki kate motako koloretako serigrafia eta makina lehortzeko makina automatikoa.


Aurten abeltzain gehienak bizkaitarrak izango dira Gernika-Lumon Urriko Lehen Asteleheneko ganadu azokaren barruan -urtero lez- egitekoa dan "Piriniotar Abelburuen Euskadiko XXIX. Txapelketan". Santa Anako aparkalekuan ipiniko dabezan 120 abelburuak kategoria ezberdinetan sailkatuko dabez, adina eta sexuaren arabera eta umea egin duten ala ez kontuan hartuta.\nHala ba, bi egun horreetan lehen sektoreko erreferentzia-gune eta piriniotar arrazaren erakustoki bihurtuko da gure herria. Izan be, haragitarako abelgorriek gero eta pisu handiagoa hartu dabe euskal nekazaritza-ustiategietan, esne-behien kalterako. Txapelketan, guztira, 27 abeltzainek parte hartuko dabe: hamalau bizkaitar, sei gipuzkoar eta zazpi nafar. Eta egitaraua domekan hasiko da: orduan aditu bik baloratuko dabez abelburuen ezaugarri morfologikoak eta bestelakoak eta hiru ale onenak aukeratuko dabez txapelketaren bederatzi sailetako bakoitzean.


-40º/ 96% « Mikel Aristregi\nZatia I: Umeak\nZatia II: Familiak eta GKEak\nPavo Cristatus (eme)\nEskozia edo H2O\nOtgontsetsegek 30 urte ditu eta kalean bizi da bere bikotearekin, Tugultur, 33 urtekoa. Biak Erdenetekoak dira eta elkarrekin iritsi ziren hiriburura. Sei hilabeteko haurdunaldia izan arren alkohol kopuru handiak edaten jarraitzen du. Songinkhairkhaneko barrutia (UB).\nAlkoholiko etxegabe talde bat hiriaren inguruetan dauden zentral termikoetatik iristen diren ur beroaren hodien inguruan, Harhorin merkatutik mendebaldera dagoen lur eremua (UB).\nGambold, baita ere Shaara (Ori) izenaz ezagutua bere taldekideen artean, 96%ko alcohol basea edaten goizean-goiz Harhorin merkatuko mendebaldean (UB).\nGanzorig astearte goizero etortzen da Harhorin merkatutik mendebalderuntz geratzen den lur eremura hegokorear enpresari talde batek etxegabeei eskeintzen dien otordu beroaren bila, zopa, fideoak eta tea normalean (UB).\nUlan Bator erdiguneko panoramika.\nByambaa plastikozko hondakinen bila 4. barrutian (UB).\nByambaa zulo batetik barrena aterpe bila Bayangolko barrutian (UB).\nByambaak alkohol botila Soyoloo bere taldekideari pasatzen dio Saporo zonaldeko zulo batean (UB).\nByambadorg, 36, Sukhbaatar plazaren inguruan dagoen zulo batean bizi da Ogoonoo bere emaztearekin.\nMunguntuya eta bere senarra Sumya, baita Karate ezizenaz ezaguna dena, bizi diren zuloaren barruan lo Jamyan kaletik gertu. Alaba bat dute, Munguntuyaren ahizparekin bizi dena (UB).\nEtxegabe alkoholikoak urtean zazpi hilabetez bizi diren zuloak eta ur beroaren hodiak. Harhorin merkatutik mendebalderuntz (UB).\nBatsumya zeharo mozkor Harhorin merkatutik mendebaldera irekitzen den lur eremuan (UB).\nBeleek erdi jan duten izoztutako txakur bat (UB).\nUuganaak, 24, tresna eskasekin egindako ikur budista baten tatuaia eta bere ausardia frogatzeko bere buruari nerabezaroan egindako zauriek eragindako orbainak arrotasunez erakusten ditu (UB).\nJendeak ur beroa garraiatzen duten hodien ihesaldi anitzetatik hartzen du berau doainik (UB).\nSukhea eta Maenga, senar-emaztea, Harhorin merkatuaren mendebaldean dauden hodietan saltzen den alkoholaren jabeak dira. Txinatik dator eta etxegabe alkoholikoei saltzeaz gain, vodkarekin nahiko ez duten eta zerbait indartsuagoa behar duten hiritar arruntei ere saltzen diete (UB).\nTamirbulgan (25), minubaliotasun intelektuala duen gaztea, bere ugazaita Aiyurgzanekin bizi da (60, bere nolabaiteko senarran bilakatu dena). Biak alkoholikoak dira eta elkar zaintzen dute. Abandonaturiko container batean bizi dira Ulan Batorreko erdigunean.\nGizon bat Songinkhairkhan barrutian oinez (UB).\nAmarksahan bere taldekide Batsakhan eta Miigarekin egurrez eta kartoiez egindako 4 metro karratuko etxolan bizi da Harhorin merkatuaren iparraldean dagoen ger auzunean. Etxegabe alkoholikoen gizartean goi klasekoak direla esan daiteke (UB).\nGizon alkoholikoak talde-terapia batean Ulan Batorreko Mental Osasun eta Narkotikoen Zentruan (CMHN).\nBatbold edaten uzten lagunduko dioten pastilak hartzen Ulan Batorreko Mental Osasun eta Narkotikoen Zentruan (CSMN).\nKhaliunek bere borondatearen kontra 6 eta 24 hilabete bitarteko denbora pasa beharko du (bere portaeraren Batorretik 100 kilometrotara hegoalderuntz. Epaileak semea kenduko egingo diolaren mehatxua egin dio edaten arabera) gobernuak liskarretan sartzen diren alkoholzaleentzako duen Maaniteko kartzela terapeutiko berezian, Ulan jarraitu ezkero.\nGuztiz edanda dagoen emakume bat Bayangol barrutiaren komisaldegian poliziak duen gelaxka berezian. Gelaxka hauek liskarrak sortu dituzten emakume mozkorrentzako soilik erabiltzen dira, munduan irekiak geratzen diren azkenak. Emakumeak biluztuak izaten dira arroparekin bere buruaz beste egin ez dezaten (UB).\nOuyndeleg (35) 4 hilabete daramatza bere seme gazteenarekin,Tumenulzii (14), Betel erakunde erlijiosoak Ulan Batorreko iparrekialdean gizon alkoholikoentzako duen aterpean bizitzen, bere emazteak etxetik bota ondoren (Tumenulzii ez da alkoholikoa; aitarekin joatea erabaki zuen).\nGantulga bizarra kentzen du ilunabarrean Betel erakunde erlijiosoak Ulan Batorreko iparrekialdean gizon alkoholikoentzako duen aterpean, ia 4 hilabete bizitzen daraman lekua.\nErdenbaatar tea hartzen du Maaniteko jangelan, gobernuak liskarretan sartzen diren alkoholzaleentzako duen kartzela terapeutiko berezia, Ulan Batorretik 100 kilometrotara hegoalderuntz dagoena. Erdenbaatarrek bere borondatearen kontra 6 eta 24 hilabete bitarteko denbora pasa beharko du bertan\nNegua Mongoliako hiriburuan, Ulan Bator. Kanpoaldeko tenperatura -40ºkoa da. Lurrazpian gizon eta emakumeak hiria zeharkatzen duten ur beroaren hodien inguruan pilatzen dira 96% alkohola lortzearen ardura bakarrarekin, paradoxikoki aldi berean bizia eman eta kendu egiten dien sustantzia. UBko etxegabe alkoholikoak dira; hil baino lehen ehortzirik bizi direnak.


C1 idazlana erraz egiteko 150 ariketa | Elkar hizkuntzak\nLiburu honek euskarazko C1 mailako azterketako idatzizko proba egiten trebatzeko 150 ariketa eskaintzen ditu. Ariketak material errealetatik abiatuta prestatu dira, azken urteetan hainbat ikaslek HABEren azterketetan egindako idazlanetan oinarrituta. Atalez atal, ikasleak idazlana egituratzen ikasiko du, idazten hasi aurreko zirriborroa osatzen, eta testuaren kohesioa, aberastasuna nahiz zuzentasuna lantzen.\nProposatzen diren ariketak askotarikoak dira. Batzuetan, beste norbaitek idatzitako testuei erreparatzeko eskatuko zaio ikasleari, ondo egindakoetatik ikas dezan eta hobetu beharrekoak antzeman ditzan. Beste batzuetan, pista batzuk emango zaizkio idazlanaren zati bat osa dezan. Azkenik, ariketa batzuetan idazlana osorik idazteko esaktuko zaio.


Galdamesko Udala - Interneten eta informatikan abiatzeko ikastaroa Galdamesen\nInterneten eta informatikan abiatzeko ikastaroa Galdamesen\nKzgunean izango den ikastaroa irekita dago teknologia berriak lehen aldiz erabili nahi dituen edonorentzat.\nGaldameseko Udalaren Gazteria Sailak martxorako prestatu du ikastaroa, teknologia berrien munduan murgildu eta ordenagailuari zein interneti buruzko oinarrizko kontzeptuak ezagutu nahi dituztenentzat.\nEdozeinentzat prestatutako ikastaroa martxoan hasiko da, datak oraindik zehazteko badaude ere. Astean bitan emango da arratsaldez, Galdameseko udaletxean dagoen Kultur Etxeko Kzgunean.\nOrain dela aste batzuk izena emateko epea zabaldu zenetik izandako arrakasta dela eta, ikastaroa txanda bitan egingo da. Lehena, arratsaldeko 16:00etatik 18:00etara eta hurrengoa 18:00etatik 20:00etara.\nIkastaroa doanekoa da eta izena emateko epea otsailaren 10ean amaituko da. Dena den, lekuak betetzen badira, parte hartu nahi dutenak Gazteria Sailarekin jar daitezke harremanetan aurrerago egin litezkeen ezaugarri hauetako ikastaroetarako.\nIkastaroa KZguneko begirale batek emango du eta Galdameseko bizilagunak teknologia berrietara hurbiltzea du helburu. Horretarako, informazio praktikoa emango du ordenagailua erabiltzearen, interneten munduaren eta tresna berri hauek eskaintzen dizkiguten abantailen eta aukeren inguruan.\nIkastaroaren maila oinarrizkoa da, baina parte hartzen dutenek eskatuz gero, laster abiatu ahal izango da maila aurreratuagoa izango duen beste ikastaro bat.\nGaldameseko Udalaren ekimen honek 2012 honetarako udalerriak duen kultur programazioko ekintza ezberdinak osatzen ditu.\nUdalerriko bestelako kultur ekintzak\nGaldameseko Udala bere inauteriak ospatzeko prestatzen ari da egunotan. Udalaren Kultur Etxean jarduera ezberdinak prestatu dira otsailak 21erako, astearte arratsalderako. Jai honetan parte hartu nahi dutenek arratsalde osoan egin ahal izango dute, 17:00etan hasita. Makilatzeko tailerrarekin abiatuko da hitzordua, Plis Plas taldeak alaitutako umeentzako berbenarekin segitzeko 18:00etan. Gero, askaria eta txokolatada handia izango da 19:15etan inauterietako asteartean Kultur Etxera hurbiltzen direnentzat.\nBestalde, Udala buru-belarri ari da datorren martxoan helduko den Udaberria Euskarazen programazioan. Hiru eta hamaika urte arteko umeentzako tailerrak, ludoteka, jarduera bereziak eta irteerak izango dira urtero bezala udaberrian datorren programa hau osatuko dutenak. Helburua udalerriko umeen artean euskararen erabilera kultur jardueren bitartez sustatzea da. Izena emateko epea laster zabalduko da. Aurtengo Udaberria Euskaraz martxoaren hiruan hasi eta ekainean amaituko da.


2020urateko aste santua\n2020. ASTE SANTUKO PROGRAMA\nALACANT: ALCOI INGURUKO MENDIZERRAK\n2020ko Aste Santuko bidaiak Alacanteko lurretara eramango gaitu, Espainiako probintziarik menditsuenetako batera. Alcoi herrian hartuko dugu ostatu, Mariola eta El Carrascal mendilerroetatik gertu. 600 eta 1400 metro bitarteko altueran ibiliko gara, ibilbide ez oso konplikatuak jarraituz, eta alternatiba laburrekin, planteatutako ibilbideak gehiegizkotzat jotzen dituztenentzat. Gure webgunean irteera horren xehetasun zehatzagoak ematen joango gara.\n06: 15.- 00 km: Donostiatik irteera\n06: 30.- Km. 15: Andoaindik irteera\n08: 30.- Km. 180: Tutera inguruan gosaltzeko\n09: 00.- km 180: bidaiaren jarraipena.\n12: 00.- Km. 433: Teruelera iritsiera. Arratsaldeko\n16:00 arte denbora librea.\n16: 00.- Km. 433: bidaiaren jarraipena\n(Tartean geldialdi bat egingo dugu)\n19: 30.- Km. 700: Alcoiko Sercotel Ciutat hotelera\niritsera. Logelen banaketa.\n21: 00.- afaria.\n07: 30.- Gosaria.\n08: 30.- Autobusez , gaurko ibilaldiaren hasieraren\npuntura irteera: El Carraskal mendizerra – Font Roja. (luzea 18 Km. Laburra 10 km), 6 ordu\n14: 30.- picnic bazkaria Font Rojaren Santutegian.\nEguraldi txarra eginez gero, Alcoin bazkalduko\n16: 00.- arratsalde librea Alcoin\n21: 00.- afaria\nBazkideak. 355 €\nBazkide ez direnak: 375 €\n- Bidaiak eta joan-etorriak autobusez.\n- Egonaldia Alcoiko SERCOTEL Ciutat hotelean, pentsio erdiko erregimenean, logela bikoitzetan.\n- Mariola zerran eta Carrascal zerran egingo diren bi jardueretarako gidatuak (ARRELS MEDIAMBIENT enpresakoak)\n- Bueltako eguneko bazkaria.\nBazkideak: otsailaren 10etik aurrera, astelehena, 20: 15ean klubaren lokalean\nIzen-emate guztiak klubean bertan egingo dira.\nPertsona bakoitzak gehienez 2 bazkideri eman ahal izango die izena.\nBazkideak ez direnak: otsailaren 17tik aurrera, astelehena, 20: 00etan klubaren lokaleanIdazkunak inskripzio-hurrenkera zorrotzaren arabera aukeratuko dira. Izena ematerakoan gela norekin partekatu nahi den adierazi ahal izango da\n07: 30.- gosaria\n08: 30.- Valentziararantz irteera.\n10: 00.- Valentziara iristea. Egun librea.\n18: 30.-Alcoi helbideko irteera\n20: 00.- hotelera iristea\npuntura irteera. Sierra Mariola (luzea 18 Km.;\nmotza, 10 Km.), 6 ordu inguru.\n15: 30.- Alacanterako irteera\n16: 30.- Alacantera iristea. Arratsalde librea\n19: 30.- Alcoira itzulera. Iritsiera 20: 30ak aldera\n06: 45.- gosaria\n07: 30.- 0 km: Andoainerantz irteera\n09: 30.-178. km.: Segorben geldialdi laburra\n11: 30.- Km. 178: bidaiaren jarraipena\n13: 45.- Km. 392: Cariñenara iritsiera. Herritik vuelta\nbat eta bazkaria\n16: 30.- Km. 392: bidaiaren jarraipena\n20: 00.- Km. 662: Andoainera iristea\n20: 30.- 677 km.: Donostiara iristea\nIzena ematerakoan 100 €ordainduko dira\nGainerakoa martxoaren 15a baino lehen ordainduko da.\nMartxoaren hamarra baino lehen inskripzioa baliogabetzen dutenei, ordura arte ordaindutakoa itzuliko zaie, kudeaketa-gastu gisa 50 € izan ezik.\nMartxoaren hamaikatik hogeita bostera bitarteko inskripzioa baliogabetzen dutenei , 100 €kobratuko zaizkie, salbu eta beren plaza betetzen badute; kasu horretan, 50 € kobratuko zaizkie kudeaketa-gastu gisa.\nMartxoaren hogeita seitik aurrera gertatutako deuseztapenek ez dute itzultzeko eskubiderik izango


Jose Elizondo antzerkigile tolosarra\nEuskaldunon Egunkaria, 1998-9-11\nHeldu den asteazkenean, hilak 14an, Jose Elizondo Lopez jaio zeneko 133. urteurrena ospatzeko aukera izanen dugu, areago ordea tolosarrek, bada, bertan jaio eta baita bertan ere 1943.eko apirilaren 18an zendu egin baizitzaigu; ez dakiguna, berriz, zera da, eia amaren aldetiko sendia Lopez-Mendizabal inprimatzaile-liburugilerenaren berbera ote zenentz, baina halaxe izan balitz, ezin aproposago otu litzaigukeen. Nahikoa idatzi zuen garaiko paper aldizkari gutxiz gehienetan, baina antzerkia izan zen kirioak bereziki kilikatu zizkion idatz generoa.\nBere burua 1907.ean eman zuen ezagutzera estrainekoz, Elgoibarren buruturiko euskal festetan, literatur lehiaketan irabazle suertatu zen Idartzako jauna akto bakarreko antzezlanarekin, eta handik bi urtetara, akto bakarreko ere Ametz gozuak aurkeztu zuen Hernaniko ospakizunetan. Hirugarren lan ezaguna 1911.ean Bilboko gazteriak antolatu sariketan irabazle gertatu Txomin Arraio komeria izan zen; lan honek bizkaierazko aldaera ere bazuen, Ebaristo Bustintzak egina, eta Alkate ona izenburuarekin.\n1813.eko Donostiako sarraskiaren mendeurrena zela eta antolatu ekitaldien barruan Atsegea drama sariztatu zioten. Aldiz, 1915.ean, Molièreren L'Avare antzerki famatutik Dollorra moldakizuna egin zuen; drama hiru ekitaldidun honek Donostiako saria jaso zuen, eta Toribio Altzagak oholtza gainerako moldaketa egina, 8 aldiz antzeztu zuten osotara, Donostian, Tolosan, Bergaran, Irunen eta Bilbon. Antzerti aldizkarian argitara emaniko Atzetorkia, berriz, ekitaldi bakarreko jolas-txolartea lau aldiz antzeztu zen, Donostian eta Bergaran, 1916.ez geroztik, orobat Ill nai ta ill ezin ekitaldi bakarreko irri-jostailua bezala. Azkenez, eta Donostian sariturik ere, Omena hiru ekitaldiko komeria estreinatu zuen 1917.ean: «—Gezurra dirudi. —Ez da baña; jakintsu guziak orretan daude; atzetorkia gauz miragarria da. —Nola izan diteke baña? —Adi zazu: makatza txertatzen degu. —Txertatzen degu. —Gero zer dator? —Txertatzen zayon igaliaren edo frutuaren antzerako emakia. —Atzetorkia ori da. Gure eskola-maixuak dionez, gizonaren txertu jatorra plasma da. —Kataplasma esan naiko dezu? —Ez kata, ta ez katu, plasma uts-utsa baizik. Plasman txertatzen gera, ta txertua nolako dan, frutua, alako izaten da. Aita ta ama nolako, seme ta alabak, alako. —Ori, len ere bageñiakian. Aita arra, semea ere arra; ta alaba, ama bezela, emea!».\nAntzerkiaren ostean narrazio laburra izan zen Elizondoren genero hauta. Euskal Esnalea-n (1911-1929), Vida vasca-n (1911-1917) edota Euskal Erria-n idatzi zuen; lantzean behin ere, sariketetara aurkeztu lanak solte karrikaratu ziren, 1911.ean Segurako euskal jaietan, Euskalerriaren Alde-koek deitu batzaldian, lehenbiziko saria eskuratu zuen Endo irakurkizuna lana kasurako, Donostiako Martin, Mena eta besteren etxean moldaturik atera zena: «Gau erdi aldia zan. Neguko aro ekaizgarriak, mendi ta ibarrak estalita zeuzkan, ta basobideak zingiraturik. Etzan aditzen aizearen chistu mintzua ta gabontzaren noizean beingo ulua baizik, baserriko chakurren zaunkadak chandari zituztela. Orri berdiak erantzita elur zuriyez zugaitzak jantzi ziran, sortitzaren gaizgena ziruditela. Bildotzak amari bezela, maitasun samurrakin illargiyak lurrari zerrayoan orei lañukorrak aldiyan bein bitartetzen zitzaiztelarik, gaubaren bakaldunen musu zillartsua ezkutatuaz. Lo zeuden baserritarrak eguneango nekea atsedentzen; basatiak aitz zuloetan atziketakin ametsetan ta chorichuak dardaraz kabiyetan. Isiltasunaren errayak estanda eginta turmoi izugarriak bere ots dranbatsuakin zerutzuneak igitu zituan ta chimist-argi sutsuak illunpe urruña gorritu zuan. Chimistargitik sortu balitz bezela, gizakume edo ekantz galbilla ote zan antzik eman ezin zikiola, bide zidor batetik zijoan gizon bat agertu zan».\nEuskal Esnalea-n ere «Larrosa ta lauziri» ipuina agertarazi zuen 1913.ean, Zarauzko euskal festetan saritua izan zena. Olerkia ere idatzi zuen, kasurako ber aldizkarian agertu «Jesus kurutzekoari» edota «Usoa», 1912.ean argitaratuak.


Robert Actoni iruditu zitzaion ezen, Eugenia beraren etxean izan eta gero, elkarren arteko hurbiltasuna areagotu zuen zerbait gertatu zela. Zer, zaila zen esaten, baldin eta Eugeniak Adolf printzeari buruzko erabakia harturik zuela esan izana ez bazen; zeren, bestelakoan, Madame Münsterren bisitak ez baitzuen bien arteko harremanetan aldaketarik eragin. Acton maiz joaten zen Eugenia ikustera; baina lehen ere oso maiz joaten zen. Atsegin zuen Eugeniaren saloitxoan egotea; baina hori ere ez zen gauza berria. Aldaketa bat izan zen, nolanahi ere, eta zentzu honetan: lehen Actonek baronesa buruan askotan erabiltzen bazuen, orain burutik kendu gabe zerabilela. Baronesa hasiera-hasieratik izan zen pertsona liluragarria; lilura, ordea, intelektuala ere bazen orain. Acton orain baronesaren hitzak eta ekintzak neurtzen aritzen zen. Algebrako problema baten faktoreak bezain interesgarriak gertatzen zitzaizkion. Eta asko esatea da hori, oso matematika zalea baitzen Acton. Baronesaz maitemindurik ote zegoen galdetzen zion bere buruari, eta ez ahal zela egongo espero zuen; ez ahal zela egongo, ez hainbeste bere buruagatik, nola maitasun sentimenduagatik beragatik. Hura maitasuna bazen, zuena baino balio handiagoa eman zitzaion maitasunari. Eragin poetiko bat zen maitasuna, eta Actonek baronesarenganako zuen arima-egoerak oso sentimendu prosaikoaren ezaugarriak zituen: jakin-minarenak. Egia zen, erreflexiorako ohiturak Actoni erakutsia zion bezala, ezen jakin-mina, puntu bateraino bultzatuz gero, pasio erromantiko ere bihur zitekeela. Eta Actonek, pentsatzez, pentsatzen zuen emakume xarmagarri harengan urduri eta are melankoniatsu samar egoteko adina. Batzuetan harritu eta haserretu egiten zuen gar handiagoa ez sentitzeak. Ez zuen ezkondu gabe geratzeko inolako asmorik. Iritzi izan zion gazte-denboran —edo saiatu izan zen irizten— ez ezkontzea askoz «atseginagoa» zatekeela, eta uste ere izan zuen beraren ezkongai egoera gaztelu baten antzekoa zela. Gazteluak, edozein moduz, aspaldidanik berdinduak zituen gotorlekuak. Kendurik zituen Actonek kanoiak harresietatik. Lubanarroaren gainera beheraturik zuen zubi altxagarria. Madame Münster igaro zenean, zubiak dardara arin bat egin zuen; zergatik ez zubia berriro altxarazi, baronesa preso hartzeko? Begitantzen zitzaion ezen Eugenia nahiko eraman oneko gatibua izango zela —denbora baten buruan, andre bat eroso egon ahal izateko leku egokia zela konturatzen zenean, behintzat—. Baina zubia ez zen altxatu, eta Actonen bisitari distiratsua, etortzeko izan zen bezain libre zen joateko ere. Actonek jakin nahi zukeena, partez, zera zen: nola demontre ez zen hain gizon sentibera hain emakume xarmagarriaz maitemindu. Baldin, esan dudan bezala, Eugeniaren dohain ugariak algebrako problema baten faktoreak baziren, galdekizun horren erantzuna zatekeen behar-beharrezko kantitate ezezaguna. Eta kantitate ezezaguna bilatzeak arreta izugarria eskatzen zuen; oraingoz, behintzat, Actonen ahalmen guztiak hartzen zituen.\nAbuztuaren erdi aldera kanpora joan beharrean gertatu zen Acton egun batzuetarako. Aspaldiko lagun batek, Txinan bazkide izan zuen batek, Newportera joateko eskatu zion, Newporten baitzegoen laguna, oso gaixorik. Lagunak hobera egin zuen, eta astebetera aske geratu zen Acton. «Aske» hitza erabili dut nahita, zeren eta atxikimendua bazion ere adiskide txinarrari, bisitaria ez baitzen oso borondatetsu joan. Antzerki-lan interesgarri baten erdian antzokitik atera balute bezala sentitu zen. Denbora horretan guztian agertokiko oihalak jasota zirauen, eta laugarren agerraldia —bosgarrenaz behar bezala jabetzeko hain funtsezkoa den laugarren agerraldia— ikusi gabe geratzen ari zen. Bestela esanda, Actonek baronesa zuen gogoan, eta baronesak, distantzia horretara ikusita, oso irudi dotorea ematen zuen. Actonek emakume polit asko ikusi zuen Newporten, eta haiek ere, egia esan, oso dotoreak ematen zuten beren soineko arin eder haiekin; baina oso hiztun onak zirela ere —eta elkarrizketa zen, beharbada, baronesaren alderdi indartsuena ere— ez zirudien Madame Münsterrek haiekin alderatzean ezer galtzen zuenik. Actonek nahiago zukeen baronesa ere Newportera joan balitz. Ez ote zitekeen udaleku ospetsura irtenaldi bat egiteko halako lagun-talde bat edo antolatu eta Eugenia ere haiekin batera joatera gonbidatu? Egia esan, Newporten hamabost egun Eugeniarekin bakarrik pasatzeak emango ziokeen Actoni pozik handiena. Plazer handia zatekeen Eugenia han jendartean ikustea, denei gaina hartzen ziela, Acton ziur baitzegoen hartuko ziela. Actonek bere burua pentsamentu horien mende ikusi zuenean, gora eta behera ibiltzeari ekin zion, eskuak sakelean, bekokia pixka bat zimurturik eta lurrera begira. Zer adierazten zuen —garbi baitzegoen zerbait adierazten zuela— Madame Münsterrekin «kanpora» joan eta beste guztiengandik urruntzeko gogo bizi hark? Ikuspen hark, itxura guztien arabera, ezkontza adierazten zuen sotilki, baronesa bere senar informal harengandik formalki askatzen zenerako. Zena zela, Actonek, bere zuhurtasunari jarraiki, uko egin zion beste edozein esanahi posibleren zentzua aurkitzeari, eta gertakizun hauen kontatzailea ez dago zehaztasun gehiago ematera beharturik.\nActon etxera itzuli zen lehenbailehen, eta, arratsean iritsi zenez, ahalik eta denbora gutxiena galduta bildu zen Wentworth jaunaren etxeko lagunartera. Wentworh jaunaren etxera heldu zenean, ordea, lorioak hutsik aurkitu zituen. Ateak eta leihoak zabalik zeuden, eta saloietako argiek barrua ere hutsik zegoela erakusten zuten. Etxean sartu zenean, Wentworth jauna topatu zuen gela haietako batean eserita, bakarrik, North American Review irakurtzen. Elkar agurtu eta lehengusuak bidaiari buruz egin zion galdeketa diskretuari erantzun eta gero, Actonek Wentworth jaunaren lagunen galde egin zuen.\n«Hor dabiltza atsegin hartzen, beti bezala,» esan zion agureak. «Oraindik orain ikusi dut Charlotte, Brand jaunarekin lorioan eserita, ohi duten bezala, solas ederrean. Pentsatzen dut ahizparekin elkartzera joango zirela, hura jardinean baitzebilen lehengusu atzerritarrari ehungarren aldiz abegi onari dagozkionak egiten.»\n«Felixengatik esango duzu?» esan zion Actonek. Eta Wentworth jaunaren baiezkoaren ondotik esan zuen, «Eta besteak?»\n«Zure arreba gaur ez da etorri. Ikusiko zenuen etxean,» esan zion Wentworth jaunak.\n«Bai. Galdetu diot etorri nahi zuen. Ezetz esan dit.»\n«Bisita bat espero zuela uste dut,» esan zuen agureak, halako malezia solemne batez.\n«Clifforden zain bazegoen, artean iritsi gabe zen.»\nWentworth jaunak, hori entzutean, North American Review itxi eta adierazi zion ezen Clifford bere lehengusua ikustera joatekoa zela ulertu zuela. Bere artean, berriz, pentsatzen zuen ezen Lizziek Clifforden berririk izan ez bazuen, Clifford arratserako Bostonera joanik izango zela; joera bitxia, udako gau baterako, gezurrezko aitzakiak emanda joan izateko, batez ere.\n«Ez ahaztu bi lehengusu dituela,» esan zion Actonek, barrez. Eta gero, ardura zitzaion puntura etorririk, «Lizzie ez da etorri,» erantsi zuen, «baina, antza denez, baronesa ere ez.»\nWentworth jauna Actoni tinko begira geratu zen pixka batean, eta Felixen proposamen bitxi hura ekarri zuen gogora. Ez zekien ez ote zen hobe izango, azken finean, Clifford Bostonera joan izatea. «Gaur ez digu baronesak etortzeko ohorea egin,» esan zuen. «Hiru egun hauetan ez da etorri.»\n«Ondoezik al da?» galdetu zuen Actonek.\n«Ez. Egin diot bisita.»\n«Zer gertatzen zaio, bada?»\n«Bada,» esan zuen Wentworth jaunak, «gurekin aspertu dela ateratzen dut nik.»\nActonek eserita egoteko ahaleginak egiten zituen, baina urduri zegoen; ezin zuen Wentworth jaunarekin hizketan jardun. Hamar minuturen buruan, kapelua hartu eta joan egin beharko zuela esan zuen. Oso berandu zen; hamarrak puntuan.\nAhaide aurpegi-zurrunak begirada bat luzatu zion. «Etxera al zoaz?» galdetu zion.\nActonek, pixka batean zalantzan egon ondoren, baronesari ikustaldi bat egitera joatea pentsatu zuela erantzun zion.\n«Tira, zuk, behintzat, egia esaten duzu,» esan zion Wentworth jaunak tristerik.\n«Baita zuk ere, horretara ezkero!» esan zion Actonek, barrez. «Zergatik ez dut, bada, egia esango?»\nAgureak North American aldizkaria berriro zabaldu eta lerro batzuk irakurri zituen. «Gure artean inoiz bertuterik izan badugu, ez genuke orain galdu behar,» esan zuen. Eta ez zen idatzitakorik aipatzen ari.\n«Gure artean baronesa bat dugu orain,» esan zion Actonek. «Hori da galdu behar ez duguna!» Madame Münster berriz ikusteko gogo handiegia zuen Actonek Wentworth jauna zer esaten ari zen pentsatzen jartzeko. Hala ere, etxetik irten eta jardina eta Eugeniaren behin-behineko egoitzatik bereizten zuen bide-bitarte laburra igaro zituenean, gelditu egin zen pixka batean. Eugeniaren jardintxoan egon zen zutik. Haren saloiko beirate luzea zabalik zegoen, eta errezel zuriak ageri ziren, atzean argiontziaren distira ikusten uzten zutela, gaueko haize epeletan leunki firin-faran. Halako aztoramendu bat eragin zion Madame Münster berriro ikusi behar zuela pentsatzeak; bihotza ohi baino azkarrago taupaka zuela konturatu zen. Horrek bultzatu zuen gelditzera, harriturik eta erdi barrez. Baina, berehala, lorioa zeharkatu, beirate zabaldura hurbildu eta makilaz kax-kax jo zuen ate-burua. Baronesa ikusi zuen barruan, gelaren erdian zutik. Atera egin zuen baronesak, eta errezelei alde batera eragin zien. Gero, Actoni begira geratu zen pixka batean. Ez zuen irribarrerik; serio ematen zuen.\n«Mais entrez donc!» esan zion Eugeniak azkenean. Beiratea igaro eta barrura sartu zen Acton. Baronesari zer gertatzen ote zitzaion pentsatzen egon zen une batean. Baina baronesak berehalaxe irribarre egin eta eskua luzatu zion. «Hobe da berandu, inoiz ez baino,» esan zion andreak. «Eskertzekoa da ordu honetan etortzea.»\n«Oraintxe itzuli naiz bidaiatik,» esan zion Actonek.\n«Oso eskertzekoa, bai, oso eskertzekoa,» esan zion berriro baronesak, non eseri begiratzen zuela.\n«Lehenik etxe handira joan naiz,» jarraitu zuen Actonek. «Uste nuen han aurkituko zintudala.»\nEugenia ohiko aulkian eseri zen; baina atzera altxatu eta gelan batera eta bestera ibiltzeari ekin zion. Actonek utzirik zituen kapelua eta makila; baronesari begira zegoen, hura berriro ikusteak atsegin handia ematen ziola jabeturik. «Ez dakit esertzeko esan behar dizudan,» esan zion baronesak. «Beranduegi da bisitaldi bat hasteko.»\n«Amaitzeko, berriz, goizegi,» adierazi zuen Actonek; «eta ez dugu hasieraz zertan arduraturik.»\nBaronesak begirada bat luzatu zion, eta, handik pixka batera, berriro bere eserleku baxuan erortzen utzi zuen bere burua. Actonek, berriz, baronesaren ondoan hartu zuen leku. «Erdian gaude, hortaz?» galdetu zion Eugeniak. «Erdian al geunden zuk alde egin zenuenean? Ez, ez naiz beste etxean izan.»\n«Ez atzo, ez herenegun, ezta?»\n«Ez dakit zenbat egun diren izan ez naizela.»\n«Joaten aspertu al zara?» esan zion Actonek.\nEugenia eserlekuaren atzealdean bermatu zen; tolesturik zituen besoak. «Oso salaketa gogorra da hori, baina ez dut neure burua defenditzeko kemenik.»\n«Ez naiz zuri erasoka ari,» esan zion Actonek. «Espero nuen horrelako zerbait.»\n«Oso adimen argia behar da horretarako. Espero dut bidaia atsegingarria izango zenuela.»\n«Ezta batere,» aitortu zuen Actonek. «Askoz nahiago nukeen hemen zurekin geratu.»\n«Orain bai eraso didazula,» esan zion baronesak. «Nire aldakortasuna zure leialtasunarekin alderatzen ari zara.»\n«Aitortzen dut atsegin ditudan pertsonekin ez naizela inoiz aspertzen.»\n«Zu ez zara, ordea, emakume atzerritar gaizto ezdeus bat, nerbio suminkorrak eta adimen sofistikatua dituena!»\n«Zerbait gertatu zaizu zuri, ni kanpoan egon naizen bitartean,» esan zion Actonek, lekuz aldatzen zela.\n«Zu kanpoan egon izana: hori da gertatu zaidana.»\n«Zer esan nahi duzu, nire mina izan duzula?» galdetu zion Actonek.\n«Hori esan nahi izan banu ere, ez luke mereziko zuk kontuan hartzerik. Oso gezurtia naiz, eta nire konplimenduek ez dute ezer balio.»\nActon isilik geratu zen une batean. «Behea jo duzu,» esan zion azkenean.\nMadame Münster eserlekutik jaiki eta hara eta hona hasi zen.\n«Pixka baterako bakarrik. Etorriko naiz atzera neure onera.»\n«Hobe duzu estuegi ez hartzea. Aspertuta bazaude, ez duzu hala aitortzeko beldurrik izan behar..., nire aurrean behintzat.»\n«Ez zenuke horrelakorik esan behar,» erantzun zion baronesak. «Adore eman behar zenidake.»\n«Miresten dut zure pazientzia; adore ematea da hori.»\n«Ez zenuke hori esan behar. Nire pazientzia aipatuta, traizio egiten diezu zuretarrei. Pazientziak sofrimendua esan nahi du; eta zer sofrimendu daukat nik?»\n«Beno, goserik edo arbuiorik ez duzu sofritzen, jakina,» esan zion Actonek, barrez. «Baina, nolanahi ere, den-denok miresten dugu zure pazientzia.»\n«Higuina da den-denok didazuena!» esan zuen bat-batean baronesak, gartsuki, Actoni bizkarra ematen ziola.\n«Zaila jartzen didazu,» esan zuen Actonek, zutitzen zela, «zuri hitz gozorik esatea.» Arrats hartan zer harrigarri eta hunkigarri bat zuen Eugeniak: ohi ez bezalako samurtasun bat eta emozio ito baten aztarna. Bat-batean, baronesak jokabide bikaina erakutsi zuela eta hori aintzat hartzekoa zela pentsatzen hasi zen Acton. Irain krudel baten zama bizkarrean zuela etorri zen baronesa munduko bazter isil hartara, eta, dotore eta apalki, esker ona erakutsi zion han aurkitu zuen lasaitasunari. Bidearen beste aldeko lagunarte murritzera bildu zen; hango elkarrizketa arrunt probintzianoetan parte hartu zuen; hango plazer urri eta gatzgabeak partekatu zituen. Bere buruari eginkizun bat ezarri zion, eta hura zehatz-mehatz bete zuen. Ingalaterra Berriko bizimoduaren baldintza zorrotzetara egokitu zen, eta atsegin balitu bezala betetzeko tentua eta barrena izan zuen. Inoiz sentitu ez zuen bezalako behar larri bat sentitu zuen Actonek, Eugeniari miresten zuela eta oso maila handiko emakumetzat zeukala esateko. Ordu arte, haren guardian ibili zen beti; kontuz, begiratuki eta irudikor jokatu zuen. Orain, ordea, odolean sentitzen zuen halako zalaparta arin batek iradokitzen zion ezen emakume xarmagarri harenganako konfiantza-maila handiagoak izango zuela bere saria. «Ez dizugu higuinik,» jarraitu zuen Actonek. «Ez dakit zer esan nahi duzun. Edozein moduz, nik neuregatik diot; besteenik ez dakit. Ziurrenera zuk izango diezu higuina, eramanarazten dizuten bizimodu triste honegatik. Egia esan, alde batera poztu egingo nintzateke hori esaten entzungo bazintut.»\nEugenia gelaren beste aldeko atera begira zegoen; astiro-astiro Robert Actonengana itzuli zituen begiak. «Zer arrazoik mugitzen du,» galdetu zion, «zu bezalako gizon bat —gizon prestu bat, galant homme bat— horrelako arrunkeria bat esatera?»\n«Arrunkeria handia al da?» galdetu zion Actonek tolesgabeki. «Hala izango da, bai, eta eskerrik asko esateagatik. Ez dut esan hitzez hitzezko zentzuan, noski.»\nBaronesak Actoni begira jarraitzen zuen. «Zer zentzutan esan duzu, bada?» galdetu zion.\nZaila zen galderari erantzuten, eta Acton, bere burua barregarri samar ikusirik, leihoraino joan eta kanpora begira jarri zen. Han egon zen tartetxo batean, pentsatzen, eta gero atzera jiratu zen. «Zera, Alemaniara bidali behar zenuen dokumentu hori,» esan zuen, «zure uko hori, bidali al duzu?»\nMadame Münsterren begiak zabal-zabal egin ziren: baronesak oso serio ematen zuen. «Bai erantzun berezia, nire galderari eman diozuna!»\n«Ez da erantzun bat,» esan zion Actonek. «Askotan izan dut galdetzeko gogoa. Uste nuen agian zerorrek esango zenidala. Orain hori galdetzeak zakarkeria dirudi, baina zakarkeria litzateke noiznahi galdetuta ere.»\nBaronesa isilik geratu zen pixka batean; gero, «Uste dut nahikoa eta gehiegi ere esan dizudala!» esan zion.\nAdierazpen horrek halako esanahi berezi bat zuela iruditu zitzaion Actoni; konturatzen zen, izan ere, eskaintzen zion baino gehiago eskatzen ziola baronesari. Leihora itzuli eta lorioko saretaren artetik diz-diz zegoen izar bati begira egon zen pixka batean. Nolanahi ere, zer eskainirik ez zitzaion falta; beharbada, ez zituen behar bezain argi egin izango eskaintzak. «Zuk zerbait eskatzea nahi nuke,» esan zion orduan. «Ez al nezake zuregatik zerbait egin? Bizimodu aspergarri hau eraman ezin baduzu, utz iezadazu eta nik dibertituko zaitut!»\nBaronesa berriro eserlekuan murgildurik zen, eta abaniko bat zuen, bi eskuez heldurik, ahoaren parean. Abanikoaren gainetik tinko begiratzen zion Actoni. «Oso bitxia zaude gaur,» esan zion barrez.\n«Prest nago edozertarako,» erantzun zion Actonek, aurrean zutik jarririk. «Ez al zenuke bidaiatu eta lurraldea pixka bat ikusi nahi? Ez al duzu Niagarara joan nahi? Ikusi behar zenuke Niagara.»\n«Oso pozik eramango zintuzket.»\nActonek irribarrez begiratu zion, baina, aldi berean, serio. «Bada, bai; bakarrik joan gaitezke,» esan zion.\n«Zarena ez bazina,» erantzun zion baronesak, «iraintzat hartuko nuke.»\n«Zer esan nahi duzu naizena ez banintz horrekin?»\n«Bizitza osoan tratatu ditudan jaun horietako bat bazina, esan nahi dut: bostondar xelebre bat ez bazina, alegia.»\n«Tratatu dituzun jaun horiek haiengandik iraina espero daitekeela erakutsi badizute,» esan zion Actonek, «pozten naiz naizena izateaz. Askoz hobe zenuke Niagarara etortzea.»\n««Dibertitu» nahi banauzu,» esan zion baronesak, «ez duzu gastu handiagorik zertan eginik. Zinez ongi dibertitzen nauzu bestela ere.»\nActon baronesaren aurrean eseri zen. Baronesak abanikoa aurpegiaren parean zuela jarraitzen zuen, abanikoaren gainetik begiak bakarrik ageri zituela. Isilune bat izan zen, eta, handik pixka batera, Actonek, lehengo galderara itzuli eta esan zuen, «Bidali al duzu dokumentu hori Alemaniara?»\nBeste isilune bat izan zen berriro. Madame Münsterren begi adierazkorrek, ordea, isiltasuna ia eten egiten zutela ematen zuen. «Esango dizut..., Niagaran!» esan zion andreak.\nHori esaten bukatzerako, gelaren beste muturreko atea zabaldu zen: minutu batzuk lehenago Eugenia begira egon zitzaion atea. Clifford Wentworth azaldu zen, lotsagorriturik eta eroso ez balego bezala. Baronesa altxatu egin zen bizkor, eta Actonek, astiroago, gauza bera egin zuen. Cliffordek ez zuen Acton agurtzekorik ere egin; Eugeniari begiratzen zion.\n«A! Hemen al zeunden?» esan zion Actonek.\n«Felixen estudioan zegoen,» esan zuen Madame Münsterrek. «Haren zirriborroak ikusi nahi omen zituen.»\nCliffordek Robert Actoni begiratu zion, baina ez zion ezer esan; kapeluaz bere buruari haize ematea baizik ez zuen egin. «Une txarra aukeratu duzu,» esan zion Actonek; «ez zenuen argi askorik izango.»\n«Batere ez!» esan zuen Cliffordek, barrez.\n«Kandela itzali al zaizu?» galdetu zion Eugeniak. «Etorri egin behar zenuen, piztera.»\nClifford Eugeniari begira geratu zen une batez. «Horixe egin dut: etorri. Baina kandela han utzita!»\nEugenia beste aldera jiratu zen. «Hori da ergela zarena, umea! Hobe izango duzu etxera joatea.»\n«Beno,» esan zuen Cliffordek, «gabon!»\n«Ez al diozu hitzik esan behar bidaia arriskutsu batetik onik itzuli den gizonari?» galdetu zion Actonek.\n«Zer moduz?» esan zion Cliffordek. «Uste nuen..., uste nuen oraindik....» eta isildu egin zen, begiak berriro baronesarengana itzultzen zituela.\n«Oraindik Newporten egongo nintzela uste zenuen, ezta? Han nengoen, bai..., goizean.»\n«Gabon, mutiko azkar hori!» esan zion Madame Münsterrek sorbaldaren gainetik.\nClifford baronesari begira-begira geratu zen, baina ez mutiko azkar baten gisa; eta, gero, bere purrustadatxo isekazko haietako bat egin eta alde egin zuen.\n«Zer gertatzen zaio horri?» galdetu zuen Actonek, Clifford joan zenean. «Nahiko nahasturik zegoela ematen zuen.»\nEugeniak leihotik kanpora begiratu zuen, eta une batean entzuten geratu zen. «Zer...! Zer...!» erantzun zion. «Hemen, ordea, ez duzue, horrelako gauzarik aipatzen.»\n«Ttantta bat edaten aritu dela esan nahi baduzu, esan lasai.»\n«Utzi dio edateari. Sendatu dut. Eta horren trukean nitaz maitemindu da.»\nOrain Actoni zegokion begira geratzea. Arreba etorri zitzaion bat-batean gogora; baina ez zuen aipatu. Barrez hasi zen. «Ez nau harritzen Clifford maitasun-grinak hartu izateak! Zerak harritzen nau: zure lagunartea utzi eta zure nebaren pintzeletara joateak.»\nEugeniak ez zuen pixka batean ezer esan. «Ez da estudioan egon. Hori nik asmatu dut..., bat-batean.»\n«Erromantikoa dela uste du. Gauerdian ni ikustera etortzeko ohitura hartu du, baina sagastitik etorri eta Felixen margo-gelatik sartzen da beti, ate bat alde hartara baitu margo-gelak. Dibertitu egiten bide du horrek,» gehitu zuen Eugeniak, irribarretxo bat eginez.\nAitortu zuen baino harrituago zegoen Acton. Izan ere, Clifforden beste alderdi bat zen hura, Clifforden araugabekeriak osagai erromantikorik gabeak izan baitziren ordu arte. Berriro barre egiten ahalegindu zen, baina serioegi zegoen, eta, zalantza-une baten ondoren, seriotasunak hitz egin zuen. «Espero dut ez diozula aurrera eragingo,» esan zion baronesari. «Ez luke desleial jokatu behar Lizzie gaixoarekin.»\n«Badakizu elkarren oso kutunak direla,» esan zion Actonek.\n«Hara!» esan zuen Eugeniak, barrez, «Lizziek badu, hortaz....»\n«Ez dakit,» eten zion Actonek «zer duen Lizziek. Baina Clifford Lizzieren aurrean atsegingarri agertzen saiatu dela iruditu izan zait beti.»\n«A! Par exemple!» jarraitu zuen baronesak. «Munstro txiki hori! Hurrengoan sentibera jartzen denean, lotsatu egin behar lukeela esango diot.»\nActon isilik geratu zen une batean. «Hobe izango da ezer ez esatea.»\n«Dagoeneko esan diot hainbeste, handizka,» esan zuen baronesak. «Baina lurralde honetan, zera, gazteen arteko harremanak hain dira harrigarriak, ezen ez baitago asmatzerik. Ez daude hitz emanda, baina hitz emanda daudela esango zenukete denok. Har ditzagun, esate baterako, Charlotte Wentworth eta elizgizon gazte hori. Ni Charlotteren aita banintz, lehenbailehen Charlotterekin ezkontzeko esango nioke Brand jaunari; baina horretarako presarik ez bide du inork ikusten. Eta beste aldetik, berriz, hara non jakiten duzun hogei urteko mutil bat eta oraindik gobernantarekin dagoen neskatila bat —zure arrebak ez duela gobernantarik? Bada, amatxoren ondotik inoiz aldendu ez den neskatila bat, hortaz—, beren adinari dagozkion ume-jolasetan bestetan inork ikusi ez duen bikote gazte bat, labur esanda, senar-emazte egiteko zorian daudela.» Baronesaren hitzen etorriak halako gar gehiegizko bat zuen, Clifford agertu aurretik andreak erakusten zuen aldarte bihotz-hil xarmagarriari kontrajarria. Actoni iruditu zitzaion ezen amorru izpi bat zuela begietan, ironia puntu bat (Lizzie amarengandik inoiz aldendu ez zela esan zuenean bezala) ahotsean. Madame Münster amorruz bazegoen, Robert Acton, berriz, halako harridura batek zuen harturik. Baronesa gelan atzera eta aurrera ibiltzen hasi zen berriro, Acton, isilik, begira zuela. Halako batean, baronesak erlojua atera zuen, eta, erlojuari begiratu eta goizeko hirurak zirela eta joan egin beharko zuela adierazi zion Actoni.\n«Ordubeterik ere ez dut egin,» esan zion Actonek, «eta etxe handikoak erretiratu gabe dira oraindik. Ikusten dira argiak. Zure neba ere ez da itzuli.»\n«A! Etxe handikoak,» esan zuen Eugeniak, «beldurgarriak dira! Ez dakit zer egiten egoten diren hor. Ni emakume baketsu bat naiz, beti-batekoa; arau zorrotzak ditut, eta bete egiten ditut. Eta arau horietako bat ordu txikietan bisitaririk ez hartzea da —are gutxiago zu bezalako gizon buruargiak badira—. Beraz, gabon!»\nGogor zegoen baronesa, zinez; eta Actonek gabon esan eta alde egin bazuen ere, artean harridura oso galdu gabe alde egin zuen.\nHurrengo egunean, Clifford Lizzie ikustera joan zen, eta Actoni, zeinak, etxean zegoela, jardina igarotzen ikusi baitzuen, ez zitzaion gertakizuna oharkabean pasatu. Madame Müsterrek Clifforden sentimenduen hozteari buruz esandakoa egiari egokitzen ote zitzaion jakin nahi zuen. Baina beraren trebetasuna eginkizun horrek eskatzen zuen mailara iristen ez zela ikusirik, mutil gaztearen xalotasunari laguntza eskatzea erabaki zuen azkenean. Clifford atzera bazihoala ikusi zuen arte itxaron zuen, eta, orduan, irten eta atzetik harrapatu zuen.\n«Galdera bat egin nahi nizuke eta biziki eskertuko nizuke erantzungo bazenit,» esan zion Actonek. «Zer egiten zenuen bart Madame Münsterrenean?»\nClifford barre egiten eta gorritzen hasi zen, baina ez, ordea, sekretu erromantiko bat lukeen mutil gazte baten gisa. «Zer esan zizun berak?» galdetu zion Actoni.\n«Horixe da, hain zuzen, esan nahi ez dudana.»\n«Bada, nik ere hark esandakoa bera esan nahi nuke,» esan zion Cliffordek; «eta zer esan zuen ez badakit, ezin izango dut agian.»\nJardineko bidean zeuden gelditurik; Actonek tinko begiratzen zion ahaide gazte aurpegi-guriari. «Esan zidan ezin duela asmatu zer gertatzen zaizun; antza denez, oso begitan harturik omen daukazu.»\nCliffordek begiak zabal-zabal egin zituen, pixka bat ikaraturik bezala. «Tira, tira,» egin zuen purrustada, «ez duzu benetan esango!»\n«Eta noiz edo behin —gizalege hutsez— beraren etxera joaten bazara, bera bakarrik utzi eta Felixen estudioan pasatzen duzula denbora, Felixen marrazkiak ikusteko aitzakiaz.»\n«Tira, tira!» egin zuen berriro purrustada Cliffordek.\n«Esan al dut nik inoiz gezurrik?»\n«Bai, pila bat!» esan zion Cliffordek, elkarrizketak sarkasmoaren indarra erabiltzeko aukera ematen ziola ikusirik. «Zera,» erantsi zuen, «aita zinela pentsatu nuen.»\n«Ba al zenekien norbait zegoela?»\n«Etortzen entzun zintugun.»\nActon pentsatzen egon zen. «Baronesarekin zeunden, hortaz?»\n«Saloian nengoen. Oinotsak entzun genituen kanpoan, eta aita izango zela pentsatu nuen.»\n«Eta hori pentsaturik,» galdetu zion Actonek, «ihes egin zenuen?»\n«Madame Münsterrek irteteko esan zidan..., estudiora joateko.»\nActon are pentsatiago geratu zen; aulki bat eskura izan balu, eseri egingo zen. «Zer arrazoi zukeen, bada, baronesak, zuk aitarekin topo egitea nahi ez izateko?»\n«Zera,» esan zion Cliffordek, «aitak ez du gogoko ni hara joatea.»\nActonek zeharretara begiratu zion lagunari, eta baztertu egin zuen adierazpen haren gainean iruzkinik egitea. «Hori esan al dio baronesari?» galdetu zion.\n«Ez ahal zion esango!» esan zuen Cliffordek. «Niri ere —hitz horiekin guztiekin— ez dit esan. Baina kezkatzen duela badakit; eta utzi egin nahi diot aita kezkatan edukitzeari. Baronesak ere badaki, eta hark ere utz diezaiodala nahi du.»\n«Bera ikustera joateari uztea?»\n«Hori ez dakit; baina aita kezkatzeari uztea, behintzat, bai. Eugeniak dena daki,» erantsi zuen Cliffordek, bera ere zerbaiten jakitun balego bezala.\n«Hara!» esan zuen Actonen galde nahiz, «Eugeniak dena daki, beraz?»\n«Bazekien zetorrena aita ez zela.»\n«Zergatik joan zinen, hortaz?»\nBerriro gorritu eta barre egin zuen Cliffordek. «Bada, ni ez nengoelako hain ziur. Eta gainera, Eugeniak joateko esan zidan.»\n«Pentsatzen al zuen ni nintzela?» galdetu zion Actonek.\n«Ez zuen ezer esan.»\nBerriz ere gogoetan murgildu zen Acton. «Baina ez zenuen alde egin,» esan zion hurrena; «itzuli egin zinen.»\n«Ezin izan nintzen estudiotik irten,» adierazi zion Cliffordek. «Atea itxita zegoen, eta Felixek, berriz, ohol batzuk iltzaturik zituen leiho madarikatu haien beheko aldean, argia goitik sar zedin. Leihoetatik ere ezin. Han egon nintzen zain puska batean, eta gero, berriz, lotsagarri sentitu nintzen. Ez nuen neure aitarengandik ezkutuka ibili nahi. Ezin nuen gehiago. Irten egin nintzen, eta zu zinela ikusi nuenean, nahastu egin nintzen pixka bat. Baina Eugenia ederki irten zen, ez?» gehitu zuen Cliffordek, lotsagarri sentitzeak oharmena zeharo lausotu ez dion umorista gazte baten tonuan.\n«Zoragarri!» esan zuen Actonek. «Batez ere,» jarraitu zuen, «oso zentzugabe jokatu zenuela eta nahiko haserre egongo zela kontuan izanik.»\n«Tira!» esan zuen Cliffordek, puntarengo jokabidea ez izanagatik inpresioak oso doi jaso dituela sentitzen duen mutil gazte baten axolagabekeriaz, «Eugeniari ez dio ezerk axola!»\nActon zer erantzun ez zekiela geratu zen pixka batean. «Eskerrik asko kontatu didazunagatik,» esan zion azkenean. Eta, gero, Clifforden sorbaldan eskua jarri eta gehitu zuen, «Esaidazu beste gauza bat: ez zara, bada, menturaz, baronesaz pittin bat maitemindurik egongo?»\n«Ez, jauna!» esan zuen Cliffordek, Actonen eskua gainetik kentzeko bezalako keinu bat egiten zuela.


NOR GARA? Presentacion - Urrutiko Lanbide Heziketako Institutua\n2020-21 IKASTURTEKO INFORMAZIOA\nFAMILIAK ETA JAKINGURA ELKARTEA\nGure ikastola Antigua auzoan kokaturik dago. Orain dela 50 urte baino gehiago auzo ekimenetik sortutako ikastola gara eta gaur egun ikastetxe publikoa. Euskaraz eta euskal kulturan errotutako hezkuntzarekin konprometiturik gaude eta era berean, beste kulturetara irekia.\nGure jarduna oinarritzeko, eskolako printzipio orokor hauek hartzen ditugu abiapuntu:\nEskola inklusiboaren baitan, ikasleen aniztasunari arreta ematea eta familiei aholkularitza eskaintzea.\nPertsonaren garapen integralari lagundu, sexuaren araberako esteriotipoak eta rolak alde batera utziz, baita berezkeria mota oro ere.\nElkarrekin koordinatuta aritzea, heziketan arduradunekin lankidetzan, batik bat familiekin.\nBizikidetza giro egokia sortzeko lan egitea.\nIkasleak bi urterekin hasten dira eta hamabi urte arte gure eskolan oinarrizko hezkuntza jasotzen dute. Ondoren, Antigua-Luberri institutura atxikituta gaude eta gure ikasleek han, Bigarren Hezkuntza eta Batxilergoa ikasteko aukera dute.\nHONELAKOA DA GURE IKASTOLA\nAntigua auzoaren kokapen berak berezko identitatea eta izaera ematen dio ikastolari. Gelakideak elkarrekin ateratzen dira ikastolatik, denek batera elkarrekin jolasten jarraitzen dute auzoan: garraiorik gabe eta bertatik bertara. Umeek auzoan garatzen duten autonomia maila handia da, elkarri babestuz eta kiroldegi, liburutegi eta gainerako instalazioen ezagutza handiarekin.\nJakintza Ikastola jaio zenetik auzoarekin uztartua bizi izan da: auzokoa eta auzoan. Bertan antolatzen diren ekintza askotan parte hartzen du, baita berak antolatu ere. Hor ditugu Gabonak, Danborrada, Kalderero, Santa Ageda, Korrika etab. Eta hauekin batera, auzoko elkarte, kultur etxea etab. antolatzen dituzten ekintzetan ere parte hartzen dugu (Olentzeroren jaitsiera, Euskararen Eguna, Iñude eta artzaiak etab.).\nIkertze eta Tabakalerarekin hezkuntza praktika kolaboratiboak\nHala nola, Lehen Hezkuntzakoek, Lugaritz Ikertzek antolatzen duen ipuin lehiaketan parte hartuz, non alde batetik, irakurtzeko eta idazteko zaletasuna eta gaitasuna bultzatzen lagundu nahi duen eta bestetik, ilustrazioen balioa eta ilustratzaileen lan garrantzitsua azpimarratu. Auzoan zehar irakur-saioak egitera ere ateratzen dira, liburuaren egunean.\nIldo beretik, Haur Hezkuntzak, “Bularretik Mintzora” proiektuan parte hartzen du Lugaritz Kultur Etxeko liburutegia ardatz delarik. Egitasmo honek 0 eta 6 urte bitarteko haurren irakurketa ohitura sustatzea du helburu, hiru esparrutan eraginez: etxean, eskolan eta liburutegian.\nProgramazioak aurrera eramateko auzoan dagoen komertzioarekin ere hainbat eskuhartze izaten dugu (okindegia, janari dendak, harategia, arraindegia…).\n“Ongi etorri eskolara”, kultura artekotasuna osotasunean lantzen duen proiektuan parte hartzen dugu: gelan, eskolan, familiekin eta auzoan. Gelan eta eskolan kultura artekotasunaren ikuspuntua lantzen du, eskola komunitatea, eskola osatzen duten kultura guztiak balioztatzearen garrantziaz, sentsibilizatuz. Aldi berean, kultura guzti hauek euskarara eta euskal kulturara gertura daitezen lan eginez. Horrela, “familia laguna” izaten da bi kulturen arteko zubia egiten duena eta eskolan eta auzoan integratzen laguntzen diena.\n© JAKINTZA IKASTOLA\nTelefonoa: 943217324 Telefonoa: 943215439 012368aa@hezkuntza.net


Libertimendua — dantzan.eus\nHemen zaude: Hasiera › Albisteak › Libertimendua\nLibertimendua Donapaleun, 2009-03-01. Argazkia: Iñaki Zugasti - dantzan.eus CC BY-SA\nInaute garai delikatua dugu Iparralde honetan, buru hauste iturri ospakizun edo gertakari antolatzaileentzat. Egun eta gauen arteko tentsioek gure metabolismoa kutsatzen balute bezala, kanpoko tira dugu baita supazterra nekez laxatzen.\nSoziologia interesgarria sortu du hemen gaindi. Iragan urteetako afixak miatuz ohar gintezke aise entsegu eta moda ezberdinak izan direla, bertso saio, antzerki, arrapesta, klase anitzetako gauza egin da, arrakasta ezberdinekin baina jendearen gosea erabat ase gabe sekulan.\nIhauteri deitzen diren gauzak bi multzotan eman genitzake. Formari eutsi diotenak hor daude Zubieta/Ituren, Lantzeko, Zuberoako maskaradak eta beste gisan, manera batez edo bestez birpizten direnak baina bizpahiru urte barne beren jaio kemena galduz. Batzuek etnologiari fideltasuna hautatzen dute, tradizioaren berpiztea, besteak, kutsu urbanoagoa hartzen Donostia edo Tolosakoa eskarniatuz. Egia erran jendeek janzten dituzten maskei beha egonez beste bi kategoria ikus daitezke. Edo zerbaitez maskatzen da eta ibilaldia bukatu ondoan, spiderman jantzia kentzen da aperitifara joateko edo bizpahiru piltzar hartzen dira, trapu eta txapel itsusi bat eta are… plazara. Maska hauek ditugu usu berant gauean ekintzan atzematen. Gure inkontzientean inauteria lotzen dugua look zirtzil horri?\nTeoria horretatik abiatu dira Garaziko lizeoko terminalak bere aurtengo lanari lotzeko. Zirtzilak maite baditugu plazaratuko ditugu beraz. Baina ihauteria izan dadin zirtzilez beztitzea aski dea? zer erranen du maskak plazara jautsi eta? Nor da zirtzila orain? Antzerkiak konfliktoak behar ditu izateko beraz nori oposatzen dira zirtzilak? Edo nori binperra ematen? Zirtzila mintzo da, krepauta da eta zikina, basa eta gaizki ikasia. Libertimenduak parrean ezartzen dio dantzaria, eder eta mutu, eta kantuz ari denez harmonia arrazoinkatuan ihardesten dio bertsolariak. Batzutan zirtzilari juntatzen iltzearen sartzeko, bestetan kontra joaten jendearen izenean hitza hartuz laidoaren xuritzeko. Hots ihauteria ezin dute antzezleek berek eman.\nBolantak ezagunago zaizkigu. Xuriz bezti, mirailak panpetan, berritzera doan ekiaren ordezkari. Xingolez apainduak, arin eta gazte, errondan dantzan, ziklikoki arraberritzen diren urteak erraten dituzte. Utzikeriaren parrean egitura ekartzen, batasun handienean dantzatzea dute helburu. Bakoitzak bere nortasuna dauka halere, etxe guziek berena panpinatzen zuen, papoak zein ederrago. Jantziak dantzatzeko moldea dakar eta argi da ez direla jauziak berdin ematen boneta soinean edo Garaziko panpa gora buruan. Beren sorkuntza partea ere dute, badakite dantzariek zaldun-ihaute egunez kabalkada batek izenpetzen dituela “bere”Xibandiarrak, hor agerian baitira dantzariari eskatzen zaizkion indar guziak.\nBerpizten dugu beraz eredu zahar bat? Ez. Batetik ez delako sekulan arras desagertu. Libertimenduak etsaiak ukan ditu betidanik, ezker edo eskuineko pentsaera bakarrekoak, euskararen etsaiak nolaz ez, iharduki du ahal bezala baina sustut ahal eskasez ahuldu da, dantzari eta zirtzilen egiteko kopuru eskasez eta adin bereko bertsolari faltaz.\nKontzientzia hartzea aski, argi da orain ez garela egoera berean. Libertimendu honek Garaztarrak taldeko bolantak, lizeoko antzerkilariak eta Hiriart, Mateo, Erremundegi eta Hiribarren bertsolariak erran nahi du adin bertsuko gazteak agerraraziko ditu, adin klase bat plazaratuko.\nZirtzilen alderditik jokatzeko egin aitzin ikusi behar da. Proiektua muntatu da lizeoan Urdiñarbeko maskarada eta Zubietako inauterietan ibiltzeko. Ez kopiatzeko. Baina zirtzilen binperretik ager dakizkigun indar eta akatsak. Beltzei edo mozorroei identifikatuz ez da inauteria bera ikusten. Baxe-Nabarreko zirtzila mintzo da. Solas gaia behar du, lurraldean sakon errotua izanki, pilatzen ditu horri buruzko sinboloak: ote, huntz hosto, lapar eta basa ihiziak bezain kasa ezina da. Laborari kazetako joan den urteko aleetan zirtzilgaiek bilatu dituzte solasak eta ikusteko gisan eman. Ez toberan bezala epaitzeko asmoz baina libertitzeko xedez fede txar handiz sasoi eta pertsonaiari doakien bezala.\nJantziei buruz halaber bilatzen ez bada kopiatzen da. Bertsu zaharrek aipatzen duten Xebastian Gillomet kabana handi bat da, Martin Bortuarra beste kauter bat edo hartza baina jantziak ez zaizkigu heldu. Ez baita bertsurik ontzen barruki zokoan bildu piltzar bati. Hainbat gaixto edo hobe. Gureak eginen ditugu beraz eta lan horretara gomitatuak izan dira Erik Gelos eta Gonzalo Etxebarria Euskal Kultur Erakundeak gure teoriak kar bereziz behatu baititu.\nLibertimendu emanen da Garazin otsailaren 26an zaldun ihautez. Gure ihauteriaren arazoa ez du konpontzen horretan, gauekoa beharko baitiogu erantsi, Santibateko edo Ganderailuko eskea eta santa Agatako kantuak, Olentzero ez baita gauza ezberdina ere, ateratzeko lehen zirtzila baizik egun laburrenean. Baina goazen poliki. Goizeko 10 orenetan hasiko da ibilaldia karriketan gaindi eta libertimendua bera 12 ordutan ttanko emanen da Herriko Etxearen aitzinean.\nOtsailaren 26an goizeko 10 etarik 14ak arte\nGaraztarrak, Garaziko lizeoko zirtzilak, Hiriart, Mateo, Iribarren eta Erremundegi bertsulariekin.


ETB1ek Xabi Prietoren ibilbidea jasoko du gaur - Bizigiro - Berria\nETB1ek Xabi Prietoren ibilbidea jasoko du gaur\nDONOSTIA. ETB1 kateak Xabi Prieto. Bihotz txuri-urdina dokumentala estreinatuko du gaur, 22:35ean. Realeko jokalari izan da hamabost urtez Prieto, eta kirol ibilbideaz gain, haren egunerokoa eta bizitzako beste alor batzuk jasoko dituzte. Joseba Urkiola eta Asier Aranguren kazetariek zuzendu dute lana, eta errealizazio lanetan Antton Aldekoa aritu da.


Equestrian Estate | Aurkitu bereziak\nHasiera » Listings » Hipika Estate\n$ 840,000 ESKAINTZEN\nHipika - Black Jack Farm\nOso arratsaldez gozatzen du hemen, erosotasuna aurkitzeko ilusioz beteriko zaldien soinuetan. Eguzkia ederra aurkitzen dut. Bost marroi-hesien hesiz inguratutako larreak, urte osoan zehar korronte leuna. Hendersonville erdialdetik hegoalderantz eta ekialderaino, hipika ederra dago. Margolaritzan balitz bezala, egiturak ezin hobeak dira jabegoan.\nMargolan bezala, egiturak hipotesi hoberenean kokatzen dira. 1951-n eraikitako jatorrizko etxea 2003-en erabat eguneratuta zegoen. Harrizko habeak, harrizko tximinia, bernizezko pinuak eta leihate handiak larreak eta mendietatik haratago begiratzen dute. Sukalde deigarri bat granitozko bankuekin, KraftMade kabineteak, altzairu herdoilgaitzezko etxetresna elektrikoak, kanpai koordinatzailea duen Dacor sorta barne, bizkarreko eta bizi-eremu nagusietarako irekitzen da. Logela nagusia bainugelarekin osatzen da, ikusgarria den kontzeptu irekia, kristalezko dutxa ibilbidea. Bainu antzeko luxuzko dutxa bat da, gonbidatu logela ondoan. Etxe nagusiarekin eraikitako etxetxoa, xarmagarria da. Bi master suite, bakoitza bere bainuarekin, sukalde eta egongela komun bat konpartitzen dute. Etxe azpian etxe polita eta grisa dago. 36 'x 48' egitura barruan, zazpi besaulki, taularen gela eta erdiko korridore handi bat zaldi zaintzeko beharrezkoak diren espazio ugari eskaintzen dituzte. 20 'x 18' eraikin bereizi bat erabiltzen da biltegiratzeko. 14.5 hektarea hamarretan larreak, hesiak eta hesiak dira, 5 eremu bakoitza hoditeriaz hornitzeko. Zaldiz eraztun bat da etxolatik haratago. Barnetegi edo erabilera pertsonalerako aproposa denez, konposatu pribatu hau herriko 15 minutu baino gutxiagora dago.\nSalneurria: $ 840,000 ESKAINTZEN\nHelbidea: Black Jack Rd\nEraikuntza urtea: 1951\nJabetza mota: Jabetza zaldia\nLote tamaina: 14.50\nAurreko ZerrendaTanner familiaren etxeaHurrengo zerrendaEquestrian Living Quarter | Firesky Ranch


Etxaniz-Goiburu eta Amundarain-Gorrotxategi, Idiazabalen txapeldun - Goierriko Hitza : Goierriko Hitza\nAste honetan jokatu dituzte Idiazabalgo III. Esku pilota txapelketako finalak. Guztira 22 gaztek parte hartu dute, bi mailatan banatuta. Infantiletan, Etxanizek eta Goiburuk jantzi dute txapela, finalean Izagirre eta Ezama mendean hartuta. Kadeteetan berriz, Amundarain eta Gorrotxategi izan dira nagusi, Zubizarreta eta Garciaren aurka. Jokin Altuna eta Victor Esteban pilotarien eskutik jaso dituzte txapelak eta sariak.


Gonzalo Molina: «Esan daiteke energia fotovoltaikoa berriz monopolizatu dela» | Ekonomia | Berria\nGonzalo Molina. Energia berriztagarrietan aditua\n«Esan daiteke energia fotovoltaikoa berriz monopolizatu dela»\nIsuritako CO2 gasa murrizteko helburu handizaleak jarri ditu Europak, eta horiek lortze bidean aurrerapauso ugari ikusten ditu Molinak. Uste du etorkizun oparoa izango dutela energia fotovoltaikoak eta eolikoak.\nEuropako Batzordean energia berriztagarrien inguruko ikerketa ugari egindakoa da Gonzalo Molina (Bilbo, 1942). Unibertsitateetako adituen taldeak koordinatu ditu, teknologia zentroetakoak, baita estatukideen ministerioetakoak ere. Europako Batzordeak hartu beharreko ildoak diseinatzen aritu da hogei urtez, eta duela hamar urte EHUra itzuli zen. Erretiratuta egon arren, ikerketaren arloan jarraitzen du, eta Kepa Sodupe irakaslearekin batera Gobernanza para un sistema energético sostenible (Sistema energetiko jasangarri baterako gobernantza) liburua koordinatu berri du.\nSistema energetiko jasangarri baterako bidean, nola ikusten duzu egungo egoera?\nEuropara begiratzen jartzen baldin bagara, 2020rako agindu bat emana dauka batzordeak: berotegi efektua eragiten duten gasen isuria %20 gutxitu, energia berriztagarrien erabilera %20 hazi, eta energia eraginkortasuna %20 handitzea. Apurka helburuak betetzen ari direla dirudi, baina agindu horri 2030ekoak hartuko dio lekukoa, eta helburua ehuneko horiek handitzea izango da. Neurri horiek lotesleak dira; beraz, esan daiteke urratsak ematen ari direla.\nNoizbait energia fosilak erabiltzeari utziko zaiola eta aldaketa energetikoa iritsiko dela aurreikusten duzu?\n2050. urterako egindako bide orriaren arabera, energia ekoizpenak sortzen duen CO2 kopurua %93 eta %99 artean jaitsi behar da. Hau da, 2009an bideratzen zen karbono dioxidoaren %1 eta %7 artean isurtzea. Ez da horretara iritsi, baina 2020rako %24 murriztuko da energia ekoizpenaren bidez isurtzen den CO2a.\nAlde horretatik, zein alternatibak hartuko du indarra? Azken urteetan itsasoko egitura eolikoak indar handia hartu du.\nZalantzarik ez, eta garbi dago etorkizunean indar handiagoa hartuko duela. Alde on bat badu, eta hori da ez duela lurrazalik okupatzen, eta itsasoko bizidunengan eragin dezakeen kaltea ez dela hain larria. Eragiten du, baina ez hainbeste. Beste abantaila bat: penintsulako ipar isurialdeko eremu ezberdinetan jar daitezke itsasoko parke eolikoak, eta denak sare berera lot daitezke. Parke eolikoak aldizkakotasunari oso lotuta daude. Hau da, haize gutxi dagoenean gutxiago ekoizten dute. Bada, denak sare berarekin lotzen badira, eragin hori murriztu egin daiteke. Beraz, offshore teknologia etorkizuna dela iruditzen zait, baina energia fotovoltaikoa ere indartzera doa.\nHorretarako, legeak aldatu beharko dira lehenbizi...\nEta Espainiako Gobernu berria horretara dator. Honetan guztian joko zikin asko egon da, iraganean MW gutxi ekoizten zuten enpresa txiki asko zeudelako egin ziren lege aldaketak. Diru laguntza guztiak atzerako eraginez kendu zituztenean porrot egin zuten, eta lehia txiki hori desagertu zitzaien energia konpainia handiei. Sanchez Galanek [Iberdrolako presidenteak] fotovoltaikoak ez zirela bultzatu behar esaten zuen duela zenbait urte, eta, orain, etorkizuneko energia iturria bertan ikusten du. Energia fotovoltaikoa berriz monopolizatu dutela esan daiteke. Tira, monopolioa ez dute, baina oligopolioa bai... Orain, konpainia handiei interesatzen zaie energia iturri hau berriz bultzatzen hastea. Azken batean, jabetu dira Europan energia berriztagarrien aldeko jarrera nagusitzen ari dela, et,a isurtzen den CO2 bakoitza ordaindu behar denez, bestelako jarrera bat hartzen ari dira.\nBai, baina interesgarria da Europaren jarrera. Mundu mailan berotegi efektua eragiten duten gasen isuriaren %10 dagokio Europari, baina inorekin adostu gabe horiek murrizten joateko politikak hartu ditu. Horren eraginez, beste herrialdeen jarrera aldarazten ari da. Eta orain arte energiari dagokion isuriak aipatu ditugu, baina garraioaren sektorean ere aurrerapausoak eman behar dira. Sektore konplikatuagoa da, ordea.\nEspainiako Gobernuak esan du 2050erako automobil denak elektrikoak izan behar dutela...\nBada, ez da inongo asmakizun bat, Alemania edo Erresuma Batuan ere hala ari direlako. Ezinbestekoa da, gainera. Auto saltzaile asko kexu azaldu dira neurriarekin, baina hipokrisia hutsa iruditzen zait, salmentak bermatzeko aukera bat delako. Zer du txarrik horrek? Egoera berrira egokitu beharko dute, besterik ez.\nFrantziak erregaiei zergak igo nahi dizkie, eta ikusi besterik ez dago horrek zer-nolako protestak eragin dituen.\nDiruz lagundutako ezer baldin badago, horiek erregai fosilak dira. Ez dute ingurumen kosturik ordaintzen. Ezarri nahi duten zerga horrek dirua biltzeko asmoa besterik ez badauka, normala iruditzen zait protesta egitea. Baina zergarekin batera auto hibridoak erosteko laguntzak eskaintzen badira, hori bideragarria litzateke. Zerga zertarako den ez badute argitzen, sobran dauzkate protestarako arrazoiak.


Maria Lorenza Barrenetxe - Wikipedia, entziklopedia askea.\nMaria Lorenza Barrenetxe\nChascomús (en) , 1926ko uztailaren 3a\nBuenos Aires, 2016ko urtarrilaren 5a (89 urte)\nMaria Lorenza Barrenetxe Iriarte (Chascomús,1926ko uztailaren 3 - Buenos Aires, Argentina, 2016ko urtarrilaren 5), euskal jatorrizko argentinarra, Raúl Alfonsín presidentearen emaztea izan zen eta, ondorioz, Argentinako Lehen Andre 1983tik 1989ra.\nGurasoak nahiz eta Chascomúsen jaioak izan, jatorri euskalduna zuten: Felipe Barrenetxe Etxaide (1898-1984) eta Maria Lorenza Iriarte. Chascomús probintzian asko dira euskaldun jatorriko biztanleak. Raúl Alfonsín bera 19 urte zituenean ezagutu zuen, 1940. hamarkadan. 1949ko otsailaren 4ean ezkondu ziren eta Mendozako probintziara joan ziren bizitzera. Sei seme-alaba izan zituzten: Ana Maria (1950), Ricardo Luis (1952), Marcela (1953), Maria Ines (1954), Jabier Ignacio (1956) eta Ricardo (1951), azken hau politikaria ere bai. 1955an, haren senarrarekin batera, euskal komunitateak Jose Antonio Agirre lehendakariari eskaini zion bazkarian hartu zuen parte.\nIdeologikoki tradizionala, publikoki agertzea ez zuen gustukoa. Dena dela, 1985an Espainiako erregeak jaso zituen eta, baita ere Ronald Reagan eta Nancy. Herritarren artean "La pueblerina" (abarkadun) ezizenaz ezagutzen zuten.\n2009ko martxoan, haren senarra hil zenean, osasunez makal zebilenez, hiletara ezin izan zuen joan. Barrentxe 2016an hil zen, 89 urte zituelarik.\n(Gaztelaniaz): Maria Lorenza Berrenetxe Agirre lehendakaria Argentinara egin zuen bisitan.\n(Gaztelaniaz) Presidenteen emazteak.\nArgentinako lehen damak\nOrriaren azken aldaketa: 7 martxoa 2020, 15:55.


Emakumeentzako saio berezia COSMO saioan, martxoan, Replaytekan | Euskaltel Blog\nEmakumeentzako saio berezia COSMO saioan, martxoan, Replaytekan\nMartxoan, Emakumearen Nazioarteko Eguna dela eta, ‘Especial Mujeres COSMO’ saioa dugu Replaytekan, hilabete osoan, COSMOrekin lankidetzan; emakumezko aktore handiak protagonista dituzten serie osoak eta filmak.\nGerra Hotzaren garaiko gizarte-aldaketaren garai liluragarrian girotuta dago ‘El escándalo de Christine Keeler’ filma. Britainia Handiaren 60ko hamarkadako historiako gertakizun ezagunenetako bat kontatzen du: Profumo kasua. Christine Keeler 19 urteko dantzari eta modeloak politikaren mundua kolokan jarri zuen… eta gobernu bat erorarazi. Ikusi telesail osoa Rebobinan.\nAdimen miresgarri bat ikerkuntza kriminalaren mundu konplexuan. Astrid gazte autista adimentsu eta aztoragarri bat da, eta, bere adimen zoragarriarekin eta ezagutza guztiekin, polizia frantsesaren kasuak argitzen lagunduko du. Ezagutu ‘Bright Minds’en.\nBestalde, Mirik aurreiritziz betetako mundu batean sartu nahi du, espetxean 18 urte eman ondoren, eta jaioterrira itzuli da, bere bizitza berregin ahal izango duen kezkatuta. Baina ingurune hurbilenak ez du barkatzen ez ahazten. Jarraitu Miriri ‘Back to Life’en berriz hasteko saiakeran.\nBa al zenekien mugimendu sufragista Ingalaterran sortu zela, Lehen Mundu Gerra baino gutxi lehenago? Ez huts egin ‘Las Sufragistas’ filma. Film horretan, Carey Mulligan Maud bihurtu da, emakumeen duintasuna ausarki aldarrikatu zuen emakumea.\nBoxeoa ez da nesken gauza… ala bai? Clint Eastwoodek zuzendutako ‘Million Dollar Baby’ filmak Maggie Fitzgeralden istorioa kontatzen du. Hilary Swank aktoreak gorpuzten duen borondate handiko neskak boxeoan aritu nahi du, eta egunero saiatzen da gogor gimnasioan bere helburua lortzeko.\nBestalde, ‘Carol’ek bi emakumeren arteko maitasuna erakusten du: Carol dotore eta sofistikatua eta Therese saltzaile gazte ameslaria.\nGure saio berezian Millenium trilogia ere baduzu, literatura-saga arrakastatsuaren zinemarako egokitzapena: ‘Los hombres que no amaban a las mujeres’, ‘La chica que soñaba con una cerilla y el bidón de gasolina’ eta ‘La reina en el palacio de las corriente de aire’.\nMartxoan, bizi Emakumearen Hilabetea COSMOrekin eta Euskaltelen telebistarekin. Gainera, ‘Especial Mujeres COSMO’k opari bat dakar. Ez huts egin gure sare sozialetan prestatu dugun zozketa 😉


Bizi osorako zigorra La Cacha atxilotze zentroko arduradunentzat - Mundua - Berria\nBizi osorako zigorra La Cacha atxilotze zentroko arduradunentzat\nArgentinako Barne ministro ohi bat eta poliziaburu bat daude hemeretzi zigortuen artean\nCristina Fernandez Argentinako presidentea, Estela de Carlotto eta haren biloba Guido Montoyarekin, ostegunean. EFE\nEz dira zigorrik gabe geratuko Argentinako diktaduraren garaian La Cacha atxilotze zentroan egindako krimenak. Auzitegi federal batek bizi osorako espetxera kondenatu ditu La Plata hiriko zentro horretan herritarrak bahitu, torturatu eta hil zituzten hamabost lagun. Kondenatuen artean bi nabarmentzen dira: Jaime Lamont Serra Barne ministro ohia, eta Miguel Etchekolatz Buenos Aires probintziako poliziaburu izandakoa. Beste lauri 12 eta 13 urteko espetxe zigorra ezarri diete.\nLa Cacha atxilotze eta tortura zentroak diktadura militarraren hasieran funtzionatu zuen, 1976 eta 1978. urteen artean. Epaiketan frogatutzat jo dutenez, gune horretan gutxienez 128 lagun atxiki zituzten, eta, torturatu ondoren, exekutatu. La Cacha izena errepresiogileek berek jarri zioten, ume txikiak desagerrarazten zuen marrazki bizidunetako sorgin batean oinarrituta.\nHildakoen artean emakume gazte asko zeuden, legez kanpoko presondegi ez ezik ezkutuko ama-ospitalea ere izan zelako La Cacha; haurdun zeuden atxilotuak han gordetzen zituzten, eta erditu ondoren exekutatu. Hildakoetako ama horietako bat izan zen Laura Carlotto, Maiatzeko Plazako Amonen presidente Estela de Carlottoren alaba. 36 urteko bilaketaren ondoren, joan den abuztuan aurkitu ahal izan zuen Estela de Carlottok La Cachan jaiotako biloba, Ignacio Guido Montoya Carlotto. Haren aita Oscar Montoya ezkerreko militante bat zen, eta hura ere hil zuten militarrek. Laura Carlottoren hilotza, bizkarrean hainbat tiro zituela, 1978ko abuztuan eman zioten militarrek familiari, baina ez zioten esan haur bat izan zuela. Beste presoen bitartez jakin zuten, eta orain arte iraun duen bilaketa hasi zen. Guido Montoyarekin jadanik 114 dira amonek aurkitutako haur lapurtuak. Beren benetako jatorriaren berri ez dakiten beste 400 lagun daudela kalkulatu dute.\nDiktaduraren garaian (1976-1983) dozenaka mila lagun desagerrarazi zituzten militarrek eta beste segurtasun indarrek, haietako asko ezkerreko militanteak. Militarren krimenak ez zituzten zigortu hainbat urtez, baina 2003an amnistia lege guztiak indargabetu zituzten. Orduz gero diktaduraren 250 arduradun nagusi kondenatu egin dituzte, haien artean Jorge Videla eta Reynaldo Bignone presidente izandakoak, eta Alfredo Astiz kapitaina.\nDiktaduraren atxilotze zentroetatik bizirik ateratakoek tortura latzen berri eman izan dute. La Cacharen arduradunen aurkako epaiketan, esaterako, 130 lekukok testigantza gordinak egin zituzten. «Lotarako pilulak ematen zizkiguten, eta biluzik zintzilikatuta uzten gintuzten biltegi batean. Hari bat lotzen ziguten behatzetan, eta shock elektrikoak ematen zizkigun makina batera konektatuta zegoen», adierazi zuen lekukoetako batek, Alberto Alfio Cavalek. «Emakume eta gizon torturatuen oihuak entzuten genituen. Zentrotik atera nintzenean 30 kilo pisatzen nituen».


Helduen irakurle-klub berri bi eratuko, euskarazkoa edo gaztelaniazkoa\nUdal liburutegiak helduen irakurle-klub bi antolatuko ditu. Batean euskarazko testuak aztertuko dira eta, bestean, gaztelaniaz idatzitakoak. Talde biak abenduan hasiko dira biltzen.\nAldez aurretik liburu edo irakurgai bera irakurri duten 15 edo 20 lagunek osatzen duten irakurle-kluba. Irakurleek testuaz mintzatzeko biltzen dira, iruzkinak egin, iritziak eman, irakurketan bizitakoa adierazi, obraren testuinguruaz mintzatu, gaiaz, autoreaz, eta abarrez hitz egiteko. Klubak ikasteko eta sozializatzeko gune dira batez ere. Bilerara bertaratutakoek hurrengo irakurgaia zein izango den eztabaidatu eta erabakitzen dute, hurrengo hileko egun-ordua zehaztuz. Liburutegiaren egitekoa partaide guztientzat liburu edo testuak lortzea eta banatzea izango da. Saioak Txomin Madalenak dinamizatzen ditu, durangaldeak dauden beste hainbat irakurketa kluben koordinatzaileak.\nDoako jarduera, hizkuntza aukeran eta partaide kopurua mugatua\nEuskarazko testuak ardatz hartuko dituen taldeak hilaren lehen astelehenero bilduko da Lobianoko tailerretan, arratsaldeko zazpi eta erdietatik gaueko bederatzietara bitartean. Lehenengo bilera abenduaren 13an izango da, 6a jaieguna delako. Talde honetan izena eman nahi dutenek Harkaitz Canoren ‘Neguko Zirkua’ liburuko ‘Kare zurizko hormara itzuli’ kontakizuna irakurri behar dute.\nGaztelaniazko testuak mintzagai izango dutenen taldeak aldiz hileko lehen asteazkenetan batuko da Lobianoko tailerretan, arratsaldeko zazpi eta erdietatik gaueko bederatzietara bitarteko ordutegian. Lehenengo bilera abenduaren 1ean egingo dute. Honetan izena eman nahi dutenek Julio Cortazarrek idatzitako ‘Continuidad de los parques’ irakurri beharko dute. Izena ematerakoan testua bana emango zaie.


referentziak: Differentzia artean ignorantzia absurdua eta jakitate yago abosurdua\nDifferentzia artean ignorantzia absurdua eta jakitate yago abosurdua\nZenbait aldiz gertatu ahal dira absurduak, direnak gaitz ulertzen logikoki duguna egiten edo nornahik duena egiten gabe logika razional bat.\nBaina absurduak h. d. egitate absurduak dira ulergarriago batzutan ezen ez beste ingurugiro batzuetan. Esaterako oinarrituak ignorantzian dira beti ere absurdu ulergarriagoak ezi oninarrituak jakitatean eta hori da holan ulergarriago izanik ere absurduak biak zeren oinarritua an ingnorantzia da barkagarriago ezi egiten den absurdua oinarritua an jakitatea.\nExemplugarri' joan litekeena esaterako Siberiara kin momentuan aldean lituzkeen jantziak litzateke absurdua beti baina baita beti litzateke absurdu gutiago absurdua ganik ezjakin eskolagabe bat ezi ganik metereologo bat.\nHalan izan zen reaktionea buruz erabili euskaraz\n-orai hamarkada batzuk- absurdua baina zena reaktione hori -tamalez eta ezagutza faltaz- basatua an ingnorantzia edo an ezjakintasuna buruz historia eta globalitatea euskararena. Baina gaur presenteon -nire ustez- dagoen sentimentua kontra' erabiltzeko\neuskaraz da ere absurdua baina ez basatua an ignorantzia edo an ezjakintasuna baizik -tamalagoz- basatua jakitatean eta ezagutzan. Izanik hori tendentzia -nire ustez- ere absurdu bat baina yago absurdua (absurduagoa) eta gutiago barkagarria ezi hura. Berba batean ezen ba dira absurduaren gradu eta nivel differenteak direnak batzu hurbilago tik ignorantia supinoa (edo ere tendentzia reaktionarioa) ezi besteak.\nEz al da kalifikatzen ahal gaurregun nola ignorantzia supinoa eta ezbarkagarria hurbil legokena tik visione reaktionarioa kin konsekuentzia anitz negativo hori sentimentua dutena batzuk -ez zorionez guziek-\nez erabiltzeko v letrea euskaraz an hitz internationalak\nnola esaterako volumen, virtual, universo, verismoa, ...? Ez al gagoz sartuak euskaldunok an mundu global interelationatua?\n(Ez al litzateke ere absurdua eta absurdu supinoa idaztea vakteria edo vandera ordez bakteria edo bandera, ...?, zer erantzun ahal litzateke hori nahi lukeanari? ez al legoke deus erantzuterik?)\nEuskarak behar du ere noranahiko dignitatea, seguru.\nPosted by Erramun Gerrikagoitia at 11:17\nErramun, barka bide honetatik zureganatzea baina jakin nahi neuke ergerrika@euskalnet.net posta helbidea bizirik daukazun ala aldatuta. Jakinarazi mesedez posta partikular bidez.\nErantzun deuat Luis privatuki, nahi deuan arte. Bizi ondo eta pasa Gabonak zorionean.\nGehiago buruz evolutionea an greko hizkuntza (II)\nExemplua na evolutionea (e. positivoa) an greko hi...\nDifferentzia artean ignorantzia absurdua eta jakit...


Igeldora igo beharrik gabe • ZUZEU\nIgeldora igo beharrik gabe\nAsteburu honetan Igeldoko jolasparke zaharrak Kutxa Kultur festibala hartuko du beste behin, azken urteotan bezala.\nEuskal indien paradisura joaterik izan ez baduzu, alkondara loraduna zikin duzulako, gero eta garestiagoa denez sosik ez edo oporrak bukatu berritan alpergura; baina bertan entzungai diren talde eta musikak ezagutu nahi badituzu, laburpen bat egingo dizugu.\nBi kanpoko eta bi etxeko musika talde, gehi donostiar harribitxi bat; Igeldoko jaialdia bost kantutan:\nThe Strypes “Get Into It”\nOraindik talde erdia adin txikikoa zela ezagutu genituen irlandarrak Gasteizko Azkenan, iaz. Eta hankaz gora jarri zuten jaialdia oso zuzeneko sutsu eta gozagarria joz.\nThe Strypes-ek rock&roll edo, zehatzago, pub rock doinuak jorratzen ditu Dr. Feelgood-en tankerara. “Snapshot” debut lanak eman zituen ezagutzera 2013an eta bigarren luzea plazaratu berri dute joan den abuztu bukaeran.\nBeraz, “Little Victories” laneko kantu berriak kasik primizian joko dituzte Donostian. Bertako lehen singlea da “Get Into It”, hemen erdi akustikoan joa `igandeko sesio´batez.\nRock doinuetarako tarterik egiten badu ere, Kutxa Kultur soinu aratzagoetara dago lerratua, indie-pop esaten diotenetara. Jaialdiko sonoritatearen adibide garbia izan daitekek Dotore.\nRock De Lux aldizkariak “lurruntsutzat” hartutako taldea Donostia eta Bartzelona artean bizi den hirukoteak osatzen du. “Variaciones” plazaratu zuten iaz, hirugarren lan luzea; bertan gordetzen da “Balinesa”.\nAinara Legardon “The Third”\n“Nire ahotsarekin eta nire ahotsaren barruan bidaiatzen dut -dio bilbotarraren webgune euskaratu berriak-. Isiltasunari kosk egiten diot, ahoa zabaldu eta ihes egin dezan uzten diot”.\nEskarmentu handiko musikaria da Ainara Legardon, bi hamarkada baitaramatza musikaren esperimentazio alorrean. Azken lana “Every Minute” du, bidaia haria duena.\nBi lan atzera egin eta “Forgive Me If I Don´t Come Home To Sleep Tonight” laneko “Third” ekarri dizuegu, Zarautzko Garoan joa.\nYo La Tengo “Autumn Sweater”\nErritmoa mantsotuz Yo La Tengorengana heldu gara, zalantza barik aurten jaialdiak aurkezgai duen talde nagusia. Nahasteko moduko izena badute ere, Georgia Hubley eta Ira Kaplan senar-emazteek James McNew-rekin osatzen duen hirukotea New Jersey-koa da, estatubatuarra.\nYo La Tengo kultuzko taldea da egun, baita gurean ere; ez daramatzate alferrik hiru hamarkada oholtzetan. Efemeridea ospatzeko “Stuff Like That There” plazaratu berri dute, abuztu bukaeran, Matador zigiluarekin. Bilduma bertsioz osatzen da batez ere, tartean The Cure taldearen “Friday I´m in Love” fin bat.\nTaldeak Irail bukaeran mundu mailako bira bat egingo duela iragartzen duenez, ez dakigu Donostiako zuzenekoa non kokatzen dute. Edozelan ere laukotean ei datoz, hasierako kide Dave Schramm taldera batuta.\nPaperezko kontzertu itzaltsuetatik Nashvilleko binilozko kontzertuetara, 2013ko urtarrilean disko denda batean zuzenean jotako “Autumn Sweater” dakargu, udazkena ez dago urrun-eta. 1997an “I Can Hear the Heart Beating as One”; zaleen kanturik kuttunetakoa.\nRafael Berrio “Mis ayeres muertos”\nYo La Tengo kultuzkoa bada… Rafael Berrioz zer esan?\nDonostiarrak aho bete hortz utzi gintuen “1971” eta “Diarios” lanen hitz zoragarri eta konponketa orkestralekin; eta hauek alde batera utzita iraganeko rock doinuetara bueltatu da orain, Joserra Senperena lagunaren ordez Joseba B. Lenoir eta Rafa Ruedaren gitarrak lagun.\nEmaitza, “Paradoja”, Warner erraldoiak aurten plazaratua. Bertakoa dugu “Mis ayeres muertos”.\nIgeldon, kokapen ezin aproposagoa aurkitu diote Rafael Berrio ilunari, Antzoki Abandonatuan bi aldiz joko baitu.\nAinara LeGardon, Dotore, Igeldo, jaialditzarra, Kutxa Kultur festibala, musika, rafael berrio, The Strypes, Yo La Tengo\nHilabete barru Gattunk (bideoklipa)


Aratosteak protagonista otsaileko Txikitto! aldizkarian - etakitto.eus\nAratosteak protagonista otsaileko Txikitto! aldizkarian\nETA KITTO 2021, Ots 23\n…eta kitto! Euskara Elkarteak eta Eibarko ikastetxeek elkarlanean egiten duten Txikitto! aldizkaria aste honetan banatuko dute herriko ikastetxeetan 6 eta 12 urteko ikasleen artean. Otsaileko hau 2021eko bigarren alea da, eta, azalean eta barruko gehigarrian, Aratosteetako argazki koloretsuak ikus daitezke. OTSAILEKO ALEA hemen deskargatu daiteke.\n“Ikasleekin berriketan” atalean Aldatzeko ikasleak dira protagonista. Aldatze ikastetxeak, Eibarko gainerako ikastetxeek bezala, ez ohiko aratosteak ospatu ditu aurten. Umeak izan dira han ere protagonista nagusiak baina umeekin batera bada beste protagonista garrantzitsu bat: Aingu. Aldatzeko maskota da Aingu, euskararen ikurra, eta bertako ikasleek asko maite dute. Azkeneko urteetan mozorratu egin ohi dute Aingu eta aurten ere gauza bera egin dute. Oraingoan Euskal Ihauterietako pertsonaiez mozorrotu dute.\n“Jolastokixan jolasian” atalean, “Doble karta-jolasa” erakutsi digute San Andres ikastetxeko ikasleek.\nHori guztiaz gain, aurrekoetan bezala, ikastetxeetako berriak, ikasleek egindako denborapasak, txisteak eta ipuina, eta beste hainbat atal aurkituko dituzue. Ziur primeran pasatuko duzuela!\n« Azpilikueta aita-semeen “Atzo goizeko ipuiñak” argitaratuko ditu Ego Ibarrak bere web orrian Haurreskolak Partzuergoko langileek negoziazio kolektiboa eskatzeko kontzentrazioa egin dute Untzagan »


jardunaldiak – Ereindajan\nzer da EREINDAJAN?\nAbenduak 29: Elkartearen aurkezpena\nBy ereindajan in bazkidetza, jardunaldiak\nEreindajan Elkartea ezagutzen duzu? Informazioa nahiko zenuke? Interesik baldin baduzu, gaurkoan (abenduak 29) Arrasateko Kultur Ateko Jokin Zaitegi aretoan aurkezpena egingo dugu, 18:00etan. Animatu eta bertaratu!\naurkezpena, bazkidetza, ereindajan\nPausoz pauso, eta gelditu gabe, EreindaJan Elkartea bere bidea egiten dabil. Badago berri esanguratsurik, eta aurrerago jakinaraziko dira, baina datozen egunotan honakoak dira hitzorduak: – Santamas egunean, elkartearen txosna jarriko da Arrasaten, Seber Altube plaza inguruan: Bertako produktuekin egindako pintxoak eta eskualdeko edariak dastatzeko aukera izango da. – Abenduaren 29an, Elkartearen inguruko bilera informatiboa, arratsaldeko …\nDokumentala eta solasaldia (U22, 18:30)\nBy ereindajan in jardunaldiak\nEREINDAJAN Elkartearen helburua ez da soilik merkaturatzea bultzatzea, sentsibilizazioa ere landu nahi du. Horregatik, pasa den martxoko hitzaldiarekin jarraituz oraingoan dokumentala eta solasaldia izango dugu Kulturaten (Arrasaten), Bizilur eta EHNE Bizkaiaren eskutik. Hona hemen zita: izenburua: Bide berriak. Elikadura burujabetza Euskal Herrian antolatzailea: EREINDAJAN Elkartea laguntzaileak: BAGARA Herrigintzan Kooperatiba, Debagoieneko Landa Garapena eta Arrasateko Udala lekua: …\nbizilur, burujabetza, dokumentala, EHNE Bizkaia, elikadura, elikadura burujabetza, euskal herria, hitzaldia, jardunaldiak, solasaldia\nEREINDAJAN Bizipoz jaian\nBy ereindajan in ikusentzunezkoak, jardunaldiak\nIrailaren 21ean Bizipoz Jaia izan genuen Arrasaten, Irrien Lagunak eta Txatxilipurdiren eskutik. Bertan Arrasateko hainbat elkarte izan ginen, bai informazio postuekin, baita tailerrekin ere. EREINDAJANeko lagunok biak egin genituen: informazio postua jarri (apustuak egiteko aukerarekin gainera!) eta hazi landaketan jolastu ume eta gaztetxoekin. Bertan ateratako argazkiak txertatu dizkizuegu jarraian, otar ederra irabazi zuen Amets Badiola …\nargazkiak, bizipoza, irrien lagunak, txatxilipurdi\n[bideoa] Jakoba Errekondoren hitzaldia\nBlogeko orain dela egun batzuetako mezuetan esan bezala, martxoaren 5ean Kultur Aten izan genuen hitzaldiko bideoak argitaratzen joango gara sarean. Hemen duzue hirugarren hitzaldia, Jakoba Errekondo-ren eskutik. Hemen topa dezakezue bideoa.\nagroekologia, baserria, bertakoa, ekologia, ereindajan, garaikoa, hitzaldia, ikusentzunezkoak, jakoba errekondo, jardunaldiak, kontsumoa, sasoikoa\n[bideoa] Amaia Diaz de Monasterioguren-en hitzaldia\nBlogeko aurreko mezuan esan bezala, martxoaren 5ean Kultur Aten izan genuen hitzaldiko bideoak argitaratzen joango gara sarean. Hemen duzue bigarren hitzaldia, Amaia Diaz de Monasterioguren-en eskutik. Hemen topa dezakezue bideoa.\namaia diaz de monasterioguren, elikadura, ereindajan, garaikoa, hitzaldia, ikusentzunezkoak, kontsumo joerak, kontsumo ohiturak, kontsumoa, sasoikoa\n[bideoa] Pello Zabalaren hitzaldia\nGogoan izango duzue martxoaren 5ean Kulturate-n antolatu genuen hitzaldi interesgarria, ziur. Bertan hiru aditu izan genituen: Amaia Diaz de Monasterioguren, Jakoba Errekondo eta Pello Zabala. Hitzaldia grabatu genuen, eta oinarrizko edizioa egin ondoren, zatika sarera igotzen ari gara. Hemen topa dezakezua hitzaldiaren lehen zatia, Pello Zabalari dagokiona.\namaia diaz de monasterioguren, bertakoa, ereindajan, garaikoa, hitzaldia, ikusentzunezkoak, jardunaldiak, komunikazioa, kontsumo joerak, kontsumo ohiturak, kontsumoa, pello zabala, sasoikoa\nHitzaldia: “Bertakoa eta osasungarria”\nLehen sektoreak, agroekologiak, bertako produktuek, osasunak, elikadurak eta kontsumoak interes estrategikoa dute Ereindajan eta Bagararentzat. Horregatik HITZALDIA antolatu dugu. Hitzaldia: Bertakoa eta osasungarria Hizlariak: Jakoba Errekondo, Amaia Diaz de Monasterio eta Pello Zabala Eguna: martxoak 5, asteazkena Ordua: 18.30ean Lekua: Arrasateko Kultur Ateko Areto Nagusian\namaia diaz de monasterioguren, bertakoa, elikadura, garaikoa, hitzaldia, jakoba errekondo, jardunaldiak, pello zabala\nDenda-topagunea zabalik Arrasaten\nElkartearen promozio bideoa, denda-topagunea aurki zabalik\nArrasateko Santamasetako azoka\nereindajan(e)k Logoa eta irudia bidalketan\nGoio Arana(e)k Logoa eta irudia bidalketan\nagroekologia amaia diaz de monasterioguren argazkiak argitalpenak aurkezpena baserria bazkidetza bertakoa bizilur bizipoza burujabetza dokumentala EHNE Bizkaia ekarpenak ekogunea ekologia elene arriola elikadura elikadura burujabetza elkartea ereindajan errezetak euskal herria gabonak garaikoa goiena goio arana hitzaldia ikusentzunezkoak irrien lagunak irudia irudiak jakoba errekondo jardunaldiak komunikazioa kontsumoa kontsumo joerak kontsumo ohiturak logo pello zabala pikuak santamasak sasoikoa solasaldia txatxilipurdi\nAlkartasuna: Usurbilgo Baserritarren Kooperatiba\nBasherriak. Gipuzkoako Baserritar eta Herritarren Topagunea\nBidazi Bidasoaldeko Kontsumitzaileen Elkartea\nHAZI: Landa, Itsasertze eta Elikagaien sustapena\nNekasarea ekimena (EHNE Bizkaia)\nLan honek Creative Commons Aitortu-PartekatuBerdin 3.0 Unported License lizentzia du.


12 eta 14 urte arteko hamahiru neskak eta hiru hezitzailek urri hasieran Bilboko Zubiarte merkataritza-gunean jasandakoa salatu du Euskadiko Emakume Ijitoen Elkarteak. Segurtasun langileek jarraitu eta inguratu zituzten, merkataritza-gunetik alde egin behar izateraino. Garbi dute horretarako motiborik ez zutela eman eta arrazoi bakarra dagoela: ijitoak direla.\nNeskek kontatutakoaren arabera, zinetik atera eta merkataritza-guneko arropa denda batean zeudela, Prosegur enpresako segurtasun langilea temati zelatatzen hasi zitzaien, pasilloetatik jarraitzen, eta deseroso sentituta dendatik atera ziren. Beheko solairura jaitsi eta konturatu ziren borradun beste bi segurtasun langile zituztela atzetik segika, goiko solairutik atera zirenetik. Beldurtuta, berriz ere gora igo eta hiru langileek inguratu zituztela kontatu dute. Egoera ikusita, kalera ateratzea erabaki zuten.\nHezitzaileek inpotentzia eta neskek izua eta amorrua sentitu zutela dio salaketak, umiliatuak izan zirela, ijitoak direlako jazarri zituztela jakitun. “Taldeko neskek ez zuten ezer egin, segurtasun langileek halako jarrera hartzeko”.\n"Prosegurrek zigortu ditzala hiru langileak"\nZubiarte merkataritza-guneari eskatu diote bere segurtasun politika aztertu dezala eta Prosegurri, langileen praktikak ikertu ditzala eta hiru gizonezko langile hauek zigortu ditzala.\nKanal hauetan artxibatua: Arrazakeria | Ijito herria


Felix Ibarrondo saritu dute 2018ko Arte Ederretako dominarekin — Berbia\nFelix Ibarrondo saritu dute 2018ko Arte Ederretako dominarekin\nUrrezko dominaz saritu dituzten 21 artistetako bat da konpositore oñatiarra\nEspainiako Ministroen Kontseiluak 2018ko azken bileran erabaki zuen Arte Ederretako Merezimenduaren Urrezko dominak nori eman. Hautatutako bat Felix Ibarrondo musikagile oñatiarra da. Konpositoreak hirurogei konposizio lan baino gehiago ditu erregistratuak eta hogeitik gora disko.\nIbarrondo Oñatin jaio zen 1943an. Aitarekin etxean hasi zen musika ikasten, eta Donostian eta Bilbon jarraitu zuen. 1969an Parisera joan zen eta ordutik han bizi da. Oscar Esplá saria eta frantses akademiak ematen dituen Lili et Nadia Boulanger saria eskuratu ditu, besteak beste.\nArte eta kultur sorkuntzaren esparruetan nabarmendu diren pertsona eta erakundeak saritzeko eman ohi dira Arte Ederretako dominak. Baita arte eta kulturaren sustapen, garapen eta zabalpenean edota ondare artistikoaren kontserbazio arloan bereziki nabarmendu diren pertsona eta erakundeak errekonozitzeko ere.\nIbarrondorekin batera beste 20 artista saritu dituzte, besteak beste, Penelope Cruz aktorea, Ruben Blades musikaria, Lluis Pasqual antzerki zuzendaria, Cadizko inauterietako peñen elkartea edota Norman Foster Fundation erakundea.


Nerabeak - Programa Suspertu\nNola egiten dugu lan Cómo trabajamos\nArrisku-jokaerak Conductas de riesgo\nZalantzarik baduzu, galdetu ¿Tienes dudas? Pregunta\nZalantzarik baduzu, galdetu\nGurasoek diote arazo bat dudala baina, nire ustez, ez. Zergatik joan behar dut?\nGurasoekin ados ez egotea arazo bat izan ohi da … Ikuspegi desberdinak izateak aberastu egiten du, baina badirudi hori ez dela kasua. Etorri eta lagunduko dizuegu. Suspertun saiatuko gara jakiten zergatik ez duzuen egoera modu berean ikusten eta horrek zuen harremanean nola eragiten duen.\nEz dakit joan behar dudan edo gertatzen zaidana normala den …\nSeguruenik, joatea pentsatzen ari bazara, arazoren bat sortzen ari zaizun zerbait dagoelako da, eta, beharbada, baita zure familiari ere. Erabakia zuk hartu behar duzu, duzun egoera baloratuta; ziur asko, zure gurasoak kezkatuta daude, eta ez dakite nola egin.\nNik ez daukat arazorik …\nZiur aski ez duzu arazorik izango, zure gurasoak kezkatuta egongo dira egiten duzun zerbaitengatik, eta ez dute nahiko arazorik izatea. Guk ere arazorik ez izatea nahi dugu, horretarako gaude. Beste programa batzuetan ez bezala, Suspertuk aurrea hartu nahi du, hau da, arazoak saihesteko.\nGiltzapetu egingo naute edo nonbaiten sartu?\nPrograma anbulatorio bat da, astero hitzorduak izango dituzu. Suspertun uste dugu zaintzen eta estimatzen zaituzten lekuan egon behar duzula, ahalik eta modurik onenean garatzeko moduan.\nNekatuta nago mila lekutara joateaz ezertarako. Suspertu desberdina izango delako?\nPrograman parte-hartzea bateratua da. Suspertun denok lan egingo duzue. Zu alde batetik, eta zure familia bestetik. Bilatzen ditugun aldaketak globalak dira.\nGurasoekin egon beharko dut? Ziur nago joaten banaiz eta hitz egiten badut denaz jabetuko direla.\nSusperturen taldea bereizita dago. Bi pertsona ari dira kasu bakoitzarekin lanean: nerabeena bata, eta familiena bestea. Bakoitzari esleitzen zaizue. Eta profesionalak garen aldetik kode deontologiko bat daukagu, konfidentzialtasuna mantentzera behartzen gaituena, inork ez du jakingo Suspertun zer hitz egiten duzun.\nHitzordua eskatu konpromezurik gabe\nSare sozialetan jarraitzan zaitugu?\nZaragoza etorb. 23, Paúles Eraik.\nT. 948 291 865\n© 2019 · Nafarroako Gizakia Helburu Fundazioa